Sputnjik traži izvinjenje od MSP Turske – NovostiDana.rs\nSputnjik traži izvinjenje od MSP Turske\nBEOGRAD – Srpska redakcija Sputnjika očekuje izvinjenje Ministarstva spoljnih poslova Turske zbog reakcije na intervju predsednika Srbije Tomislava Nikolića, čiju su izjavu o obaranju ruskog aviona ocenili kao „nesrećnu i neistinitu“.\nSputnjik smatra da je reakcija portparola MSP Turske spinovanje, jer je došla sa gotovo nedelju dana zakašnjenja, ali i zato što se u međuvremenu srpski predsednik u Beogradu sastao sa turskim premijerom Ahmetom Davutogluom, koji ga je zamolio da posreduje u normalizaciji odnosa sa Rusijom.\n„Da li je Davutoglu obavestio MSP Turske da je bio u Beogradu, da je tražio da ga primi predsednik Srbije i zamolio ga da bude ta veza kako bi Turska i Rusija ponovo uspostavile dobre odnose? Očigledno nije, čim portaporl MSP Turske Tandži Biglič komentariše 31. decembra izjavu Nikolića objavljenu na sajtu Sputnjika 26. decembra. Ili možda premijer Davutoglu i ministar spoljnih poslova Mehmet Čavušoglu sede u različitim vladama“, pitao je Sputnjik.\nSputnjik navodi i da turski mediji, pa i neki srpski koji ih prenose, čine još jednu zloupotrebu, navodeći netačnu informaciju da je Nikolić intervju Sputnjiku dao dan nakon posete Davutoglua Beogradu.\n„Ne želeći da nagađamo šta je motiv ovog spinovanja diplomate zemlje kojoj nije prvi put da na rečima uverava u svoje dobre namere, a delom sve to demantuje, ostaje nada da je u pitanju nenamerna greška, te očekujemo da će tursko Ministarstvo spoljnih poslova priznati grešku i izviniti se i predsedniku Srbije i Sputnjiku“, zaključuje Sputnjik.\nPortparol turskog MSP Tanžu Bilgič rekao je sinoć na konferenciji za novinare u Ankari da je izjava predsednika Srbije da je Turska pokušala da započne rat između NATO i Rusije kada je 24. novembra u blizini sirijske granice oborila ruski vojni avion je nesrećna i neistinita.\nNikolić je inače, u intervjuu Sputnjiku izjavio da, kada je reč o obaranju ruskog aviona, tu jasno šta se desilo.\n„Jednostavno, Turska je izvršila napad na avion, koji čini ono što njeni avioni neprekidno rade, o čemu postoje jasni dokazi. Čak i kada su Sirijci oborili turski avion, Turci su rekli da se o tome razgovara, da se ne puca odmah“, objasnio je Nikolić.\nFoto Tanjug, M. Đoković, arhiva


Evo šta podrazumeva najavljena korporativizacija EPS-a - Svet portal\nHome Evo šta podrazumeva najavljena korporativizacija EPS-a\nEvo šta podrazumeva najavljena korporativizacija EPS-a\nDirektor Elektroprivrede Srbije Aleksandar Obradović izjavio je danas da se smanjenjem broja direktora, racionalnijom organizacijom i uvođenjem korporativnog sistema upravljanja EPS-om može uštedeti 36 miliona evra godišnje.\nOn je za RTS rekao da EPS gubi 100.000 evra dnevno, zbog toga što u 14 privrednih društava ima čak 650 direktora.\n“Nije samo problem u broju direktora, problem je u veličini administracije”, naglasio je Obradović.\nPrvi covek EPS-a procenjuje da se uvodenjem korporativnog sistema upravljanja EPS-om može uštedeti 36 miliona evra godišnje, a do te cifre se, kako je rekao, došlo poređenjem sa firmama veličine EPS-a.\n“Ako ja kao direktor kažem da mogu da uštedim 36 miliona evra, mislim da je to javna obaveza koju sam preuzeo, da onog momenta kada krenemo u korporativizaciju, sutra vi možete da dođete i pitate šta se dešava sa tim”, objašnjava Obradović.\nGovoreći o pozivu organizacija Transparentnost da im dostavi dokument koji dokazuje da su tolike uštede moguće, Obradović kaže da će sledeće nedelje ugovoriti sastanak sa njima da bi im objasnio kako je došao do te cifre.\nGlavne stavke na kojima se planiraju uštede su ušteda u nabavkama, jer kada se centralizuju nabavke, one će biti transparentnije i druga stavka je smanjenje administracije.\nUpitan zašto se sa tim procesom odugovlači, Obradović je rekao da postoje veliki otpori, jer, kako kaže, tih 36 miliona evra “negde završi”.\nPrema njegovim recima, korporativizacija će biti prioritet nove vlade, a uspešan rad javnih preduzeća biće na prvom mestu.\nKONAČNO OTKRIVEN PRAVI RAZLOG Evo zbog čega je Ana Ivanović MESECIMA krila da je u drugom stanju!\nSKOČIO MU PRITISAK: Miki se iznervirao pa nasrnuo na Lepog Miću, on POBEGAO


Pampers Unicef slavi svoj deseti rođendan sa željom da eliminiše neonatalni tetanus - ATA Stars\nHome/Vesti - ostalo/U trendu/Pampers Unicef slavi svoj deseti rođendan sa željom da eliminiše neonatalni tetanus\nNeonatalni tetanus pogađa porodice u najsiromašnijim zemljama sveta i javlja se u slučajevima kada su novorođenčad zaražena kao direktni rezultat nehigijenske porođajne prakse, kao što je sečenje pupčane vrpce nehigijenskim instrumentima. Jednom kada je neonatalni tetanus ustanovljen, nema pravog leka, i on još uvek oduzima živote 49.000 novorođenčadi svake godine\n, što je ekvivalent gubitka života jedne bebe na svakih 11 minuta.\nJelena Zajeganovic Jakovljević, Rukovoditeljka programa za rani razvoj, UNICEF Beograd, izjavila je:\n„U ime UNICEF-a, želim da se zahvalim Pampersu za decenijsku saradnju. Partnerstvo između Pampersa i UNICEF-a je doprinelo da se o podigne svest o značaju vakcina protiv tetanusa, I, što je najvažnije, spasilo je i zaštitlo živote miliona majki I beba u svetu. Potrebno je, međutim da I dalje nastavimo da radimo, jer još uvek ima 85 miliona žena i beba koje su izložene riziku I životnoj opasnosti. Tužna istina jeste da se toliki životi gube, a da protiv neonatalnog tetanusa zapravo postoji veoma jednostavna prevencija – vakcina. Verujemo da ćete nastaviti da podržavate kampanju Pampers UNICEF 1 pakovanje = 1 vakcina koja spasava.“\nOve godine Madagaskar i Mauritanija priključile su se listi zemalja kojima Pampers® omogućava sredstva kako bi se eliminisao materinski i neonatalni tetanus. Svakako, u još 214 zemlji ova bolest predstavlja pretnju. Kroz nastavak jednostavne „1 pakovanje= 1 vakcina koja spasava“ kampanje, Pampers® podržava vakcinisanje u 20 od tih zemalja i UNICEF radi sa brojnim partnerima koji su se priključili naporu da se ova bolest eliminiše. Ovaj napor podrazumeva i rad sa vladama, kao i organizaciju dopremanja vakcina.\nPovezana vest: OŠ „MIODRAG MATIĆ“ I STADION USKRŠNJOM AUKCIJOM DO SENZORNE SOBE\n„1 pakovanje= 1 vakcina koja spasava“


Morava iz Zablaća dočekuje Radnički - Ozonpress :: internet portal\nNakon poraza u prošlom kolu od ekipe Užica, KK Morava iz Zablaća dočekuje velikog dužnika iz prvog dela sezone ekipu Radnički iz Valjeva.\n– Pozivam gledaoce da u subotu od 17h u sali u Zablaću dodju i da pomognu našoj ekipi da zabeležimo veoma važnu pobedu koja bi nas vratila u igru za drugo mesto, koje će verovatno voditi u viši rang. Treba napomenuti da je ovaj meč derbi za drugo mesto, jer gosti iz Valjeva takodje pretenduju na viši rang. Još jednom pozivam publiku da po ko zna koji put bude šesti igrač našim košarkašima kojima je podrška sad najpotrebnija, a nakon poraza u prošlom kolu, kaže generalni sekretar Kluba Aleksandar Radivojević.\nRadnički iz Valjeva zauzima treću poziciju na tabeli a naši košarkaši sa istim brojem bodova su četvrti.


O tvojim pravima u tvojoj školi, OŠ „Kozarac”, Kozarac, 14.11.2017.\nPredstavnici Ombudsmana za djecu ušli su u posljednju sedmicu realizacije radionica „O tvojim pravima u tvojoj školi", a cilj današnjeg putovanja bila je Osnovna škola „Kozarac" u Kozarcu. U upravi škole izrazili su zadovoljstvo posjetom te naveli da škola ima dobre uslove rada, da su kabineti hemije, biologije, informatike i muzičkog vaspitanja dobro opremljeni, stolarija i grijanje obnovljeni te se nastava odvija bez problema. Što se tiče Savjeta roditelja uprava ističe da su aktivni, da imaju inicijativu, te da s njima povremeno realizuju i radionice. Savjet učenika takođe je aktivan i učestvuje u analizi učenja i vladanja, organizuje humanitarne akcije i sl.\nRadionica „Da li znamo šta je nasilje?" realizovana je za Savjet učenika i predstavnike odjeljenja. Odmah na početku učenici su izjavili da su u školi i u Savjetu učenika već dosta razgovarali o nasilju. Zato je bilo lako odrediti šta karakteriše svako nasilje, kao i nabrojati vrste nasilja. Prema izjavama djece najprisutnije je verbalno i psihičko nasilje, ali ima i fizičkog. Dobro su prepoznali da fizičko i verbalno nasilje često upućuju i na psihičko nasilje, a nasilje na internetu najčešće se manifestuje kao verbalno nasilje.\nGotovo jednoglasno su izjavili da bi nasilje prijavili u školi, nastavnicima, pedagogu, psihologu, direktoru koji, kako djeca kažu, „znaju sve", a što govori da su u njima prepoznali osobe od povjerenja.


Pionirski Lamborghini model koji je imao SV dodatak predstavlja specijalno izdanje Miura linije. Ova mašina pretrpela je sitnije eksterijerne modifikacije, ali je njegov četvorolitarski V12 motor uspeo da se sa 350 popne na 385 ks. SV ime vratiće se ponovo sa ultimativnom varijantom Diablo linije, klasika predstavljenog na Geneva Motor Show sajmu automobila 1995. godine.\nPosebni Diablo SV koji možete videti na snimku ispod, predstavlja model iz 1997. godine, opremljen 5,7 litara velikim V12 motorom, koji razvija 510 ks i 580 Nm obrtnog momenta kada je bio nov. Kako bi videli koliko je izgubio pefrormansi za sve ovo vreme, italijanski superautomobil je postavljen na dino test kako bi se videlo šta sa sobom donosi nakon svih ovih godina. Uživanje u urliku V12 motora u visokim obrtajima predstavlja bonus i pesmu koju naše uši definitivno žele da čuju.\nTokom svog najboljeg pokušaja, natankan benzinom od 95 oktana, Diablo SV izbacio je 492 ks i 581 Nm obrtnog momenta na valjke, a pošto su ove cifre očitane na radilici, ne na zadnjim točkovima, nameće se misao da u drugom slučaju one zapravo mogu biti veće, što bi impliciralo da je model vremenom dobio na snazi, ali to naravno nije slučaj, jer je u fabričkom stanju snaga očitavana samo sa zadnje osovine.\nBilo kako bilo, potpuno je jasno da ovaj Lamborghini nije izgubio mnogo snage u svojoj mašini, pored činjenice da je prešao preko 37.000 kilometara, što je za ovakvu klasu automobila više nego zdrava kilometraža.


BOŠ predstavlja programe stipendija CEU - Mingl\nBOŠ predstavlja programe stipendija CEU\nBeogradska otvorena škola i alumnisti Centralno - evropskog univerziteta u Budimpešti pozivaju sve one koji su zainteresovani za studijske programe ovog univerziteta, na prednovogodišnje predstavljanje programa stipendija kako bi se upoznali sa procesom konkurisanja, dostupnim stipendijama i uslovima rada i življenja u mađarskoj prestonici.\nAlumnisti Centralno-evropskog univerziteta upoznaće one koji se nalaze u procesu pripreme konkursne prijave sa detaljima procesa konkurisanja i načinima na koji mogu svoju prijavu učiniti što kvalitetnijom i tako povećati svoje šanse za upis na neki od programa ovog univerziteta.\nPredstavljanje programa stipendija i razgovor sa alumnistima CEU, zakazan je za 28. decembar u 18h u prostorijama Beogradske otvorene škole (Masarikova 5/16).\nMolimo sve one koji žele da nam se pridruže da svoje prisustvo potvrde slanjem povratnog imejla na adresu akademsko.savetovanje@bos.rs najkasnije u sredu 27. decembra do 12h.\nPreporučujemo svima onima koji su zainteresovani za studije na CEU da se pre ovog događaja bolje upoznaju sa dostupnim programima i departmanima koje ovaj univerzitet nudi i iskažu svoje interesovanje za studije na CEU popunjavanjem ovog upitnika.


Reakcije predstavnika vlasti na događaje u zgradi RTS-a - Infobrif\nPovodom događaja u zgradi RTS-a, reagovali su državni funkcioneri i zvaničnici vladajućih stranaka\nObjavljeno 16.03.2019. u 22:33\nBEOGRAD – Povodom večerašnjih događaja u zgradi RTS-a, reagovali su državni funkcioneri i zvaničnici vladajućih stranaka.\nPredsednik SPS Ivica Dačić izjavio je da ta stranka najoštrije osuđuje nasilni upad Saveza za Srbiju u zgradu RTS.\n„Svaka slika nasilja je štetna za Srbiju i ona prevazilazi svako političko pravo na okupljanje. Nasilje nikada ništa dobro nije donelo Srbiji i ono se ne može dozvoliti“, rekao je Dačić za Tanjug.\nPotpredsednica Vlade Srbije i članica Predsedništva SNS, Zorana Mihajlović, osudila je nasilni upad jednog od lidera Saveza za Srbiju, Boška Obradovića i grupe demonstranata u zgradu RTS-a tokom večerašnjeg protesta u Beogradu.\n„Jedno su građanski protesti i mirno iskazivanje nezadovoljstva, a nasilje, upadi u televizije i pretnje njihovim zaposlenima su nešto sasvim drugo. Činjenica da je incidente predvodio jedan od lidera Saveza za Srbiju najbolje govori o tome koja je njihova politika“, kaže Mihajlovićeva.\nOna je podsetila da, dok su građani mirno iskazivali nezadovoljstvo, opozicioni političari krili su se iza protesta.\n„Ali, nije im dugo trebalo da pokažu svoje pravo lice i upotrebe silu i nasilje prema bilo kome ko samo radi svoj posao i ne poistovećuje sa njihovim stavovima i ciljevima“, istakla je Mihajlovićeva.\nMinistar odbrane Aleksandar Vulin izjavio je večeras da upad dela demonstranata i lidera SzS u RTS predstavlja nasilje, a ne politiku.\nOn je na tv Pink rekao da će država raditi svoj posao, „Nema nasilja, nema sile, samo zakon koji važi za sve“, rekao je Vulin.\nOn je istakao da ovo nije politika, već da su u pitanju siledžije.\n„Ovo rade kriminalci i fašisti, ovo nije politika, ovo je nasilje“, ukazao je Vulin.\nDodao je da su prvo vešali, palili slike, sada upadaju u RTS i uništavaju javnu imovinu.\nSocijalistička partija Srbije najoštrije osuđuje anticivilizacijski, bestijalni i kukavički čin upada razularenih liderčića opozicije u RTS, izjavio je potpredsednik te stranke Branko Ružić.\nUgrožavanje bezbednosti novinara, demoliranje Javnog servisa koji radi u interesu svih građana Srbije, kao i demonstriranje najnižeg nivoa primitivizma definitivno jesu dokaz da su maske pale, saopštio je Ružić.\nFunkcioner SPS je naveo da je „nedostatak političke ideje, dezorijentisanost, frustriranost činjenicom da podršku građana nemaju, dovela tzv. lidere opozicije do očajničkog pokušaja da kao šačica razularenih pojedinaca pokušaju nasilno da izazovu državni udar i smene legitimno i legalno izabranu vlast“.\nOčekujemo od državnih organa da se svako nasilje sankcioniše i da se očuva ustavni poredak države Srbije, saopštio je Ružić.\nČlan Predsedništva SNS Aleksandar Jovičić najoštrije je osudio nasilje koje su večeras „takozvani lideri takozvanog Saveza za Srbiju“ izazvali sa samo jednim ciljem – da destabilizuju državu i institucije i izazovu strah i paniku među građanima.\n„Kada su ovi isti koji su večeras demolirali ulaz zgrade Javnog servisa vređali, pretili i napadali žene, upozoravali smo ih i molili da sa agresijom i primitivizmom prestanu. Vlast se ne osvaja napadom na žene i pretnjama novinarima, vlast se dobija poverenjem građana na izborima“, istakao je Jovičić.\nOn je dodao da „Obradović, Ðilas i Jeremić nemaju tu podršku i njihovi jedini argumenti su vandalizam, pretnje i nasilje, a njihov zajednički motiv pokretač je patološka mržnja prema predsedniku Vučiću“.\n„Pozivam državne organe, apelujem u ime većine građana koji su svoje poverenje na izborima dali Srpskoj naprednoj stranci, da reaguju i zaštite imovinu Javnog televizijskog servisa i integritet i bezbednost novinara, jer je ponašanje lidera opozicije nedopustivo i mora biti najstrožije sankcionisano“, poručio je Jovičić.\nAleksandar JovičićAleksandar VulinBranko RužićIvica DačićProtestRTSSNSSPS\nSaša Ilić prelomio, ovo je njegov odgovor upravi?!


Privremeno se obustavlja putnički saobraćaj na Aerodromu Nikola Tesla | Boom93\nSvi komercijalni međunarodni letovi sa i ka aerodromu "Nikola Tesla" u Beogradu biće obustavljeni danas u 12 časova, saopštilo je Ministarstvo građevinarstva, saobraćaja i infrastrukture. Ministar unutrašnjih poslova Nebojša Stefanović rekao je da će se putnički avio saobraćaj u potpunosti ograničiti i da će aerodrom Nikola Tesla raditi samo uz specijalnu dozvolu Vlade Srbije.\nOn je rekao da „avionom više neće moći da se sleti na teritoriju Srbije, u smislu putničkog saobraćaja“, komentarišući informaciju medija da se aerodrom Nikola Tesla od podneva u potpunosti zatvara za međunarodni saobraćaj.\nPrema njegovim rečima, u četvrtak će se razmatrati i mogućnost da se, ako Vlada tako odluči, zaustavi putnički saobraćaj kad je reč o ulasku u Srbiju jer apeli nisu urodili plodom.\n„Preko 70.000 ljudi u četiri dana je ušlo u Srbiju“, rekao je Stefanović.\nPovodom velike gužve u sredu uveče na granici sa Mađarskom i pitanja da li su ti građani ušli u Srbiju, on je podsetio na policijski čas i naveo da ih se deo vratio, a deo je ušao.\n„Svim tim ljudima se određuje sanitarna mera i oni će morati u samoizolaciju ili karantin“, rekao je Stefanović.\nOn je rekao da se karantini uspostavljaju od četvrtka, a da se pre toga slalo samo u samoizolaciju.\n„Mi karantinski smeštamo samo one koji nemaju prijavljenu adresu, dakle imamo ljude sa našim državljanstvom, a prodali su kuće i stanove ili iz nekog drugog razloga nemaju adresu stanovanja u Srbiji. Njih vodimo u karantin“, rekao je Stefanović.\nMinistarstvo saobraćaja: Svi komercijalni međunarodni letovi biće obustavljeni danas u 12 časova\nSvi komercijalni međunarodni letovi sa i ka aerodromu „Nikola Tesla“ u Beogradu biće obustavljeni danas u 12 časova, saopštilo je Ministarstvo građevinarstva, saobraćaja i infrastrukture.\nAerodrom neće biti zatvoren u vreme vanrednog stanja uvedenog zbog širenja koronavirusa, ali će na osnovu odluke Vlade Srbije od 19. marta u 12 časova biti privremeno obustavljeni svi komercijalni međunarodni letovi sa i ka aerodromu, navodi se u saopštenju.\nKako se dodaje, međunarodni granični prelaz na aerodromu „Nikola Tesla“ odlukom Vlade Srbije biće privremeno zatvoren od 19. marta 2020. godine.\nAerodrom ostaje otvoren za sve humanitarne letove i kargo saobraćaj, a vazdušni prostor Srbije ostaje otvoren za sve prelete. Preporuka putnicima je da se za detaljnije informacije o načinu ostvarivanja svojih prava obrate avio-kompaniji.\nJoš osam zaraženih korona virusom u Srbiji, ukupno 97


Osvrt na borilišta - Glas Podrinja\nTEKVONDO: BALKANSKA SLAVLjA - Šabački tekvondo ostvario je zapažene rezultate na Prvenstvu Balkana. Naša zemlja bila je jedna od deset učesnica u Bukureštu. Predstavljajući Srbiju borci “Letnjikovca” doneli su kući sedam medalja, a nastupalo je 12 tekvondista. Šampioni našeg poluostrva postali su Mina Mitrović (kadet) i juniori Marko Tomić, odnosno Bojan Stefanović, koji su zlato osvojili potpuno dominirajući u svakoj borbi. Marko Lazić i Viktor Puškić su vicešampioni juniorske konkurencije, a treći na Balkanu su Vanja Mićić (senior) i Luka Pavlović (junior). Favorit za zlato bio je i višestruki šampion Ivan Karajlović, no morao je da odustane zbog povrede.\nPet reprezentativaca imalo je u imenu svog kluba TK “Šabac”, a kući su se vratili “teži” za tri medalje. Ana Tijanić postala je kadetski šampion Balkana, vicešampion je Žarko Krajišnik, a kadetska bronza je oko vrata Uroša Belanovića.\nMiloš Marković bronzom i Lazar Dragojević srebro u svojim kategorijama na Prvenstvu Balkana obradovali su reprezentaciju, ali i svoj klub “Viner čivi”.\nKARATE: KOJIĆ PONOVO ŠAMPION – Šapčanin Tomislav Kojić, profesor, začetnik ovog sporta u našem gradu pridodao je još jedno zlato svojoj kolekciji. Od prethodnog vikenda on je šampion Evrope u kategoriji veterana (kate), a titulu je osvojio na Prvenstvu Evrope održanom u Beogradu. Na šampionatu je nastupilo ukupno 300 karatista iz 21 države. Među vrednim priznanjima Kojić ima i zlata sa planetarnog šampionata, Mediteranskih igara, Balkanskog prvenstva i državnih šampionata.\nBOKS: ALIČIĆU ZLATO – Bokser šabačke “Mačve” Semiz Aličić osvojio je titulu na međunarodnoj bokserskoj reviji u Češkoj. U juniorskoj konkurenciji (kategorija do 54 kg), Šapčanin je u četvrtfinalu slavio protiv Slovaka, potom je domaćeg borca savladao u borbi za finale, a u odlučujućem meču “pao” je Poljak. Aličić je predstavljao reprezentaciju Srbije, a boksere je selektirao Vasiljević Dragan.\nRVANjE: ČETIRI ODLIČJA – Šabački rvači osvojili su četiri medalje na tradicionalnom međunarodnom “Memorijalu Nikola Vukov”. U konkurenciji 269 rvača iz devet zemalja Ilija Petrović je bio drugi u svojoj kategoriji, dok su bronze zaslužili: Nataša Petrović, Aleksandar i Marko Savić.


Umrlo 793 ljudi čekajući posao na birou\tImage courtesy of: pixabay.com\nZbog prirodne smrti prošle godine je sa biroa rada svakog meseca u proseku odlazilo po 65 ljudi koji su tražili posao.Sa evidencije Nacionalne službe za zapošljavanje u 2014. izbrisane su 793 osobe koje su umrle. Sličan trend je beležen i prethodnih godina, kada je sa biroa zbog smrti brisano po oko 500 muškaraca i 200 žena. Podaci iz Čačka mogu da posluže kao objašnjenje: Tamo je na evidenciji i 138 nezaposlenih koji posao traže duže od deset godina, a sad imaju između 60 i 64 godine. Ekonomista Ljubomir Madžar kaže da danas i mladi teško dolaze do posla, a kamoli oni stariji. - Privreda je toliko slaba, da potrebe za novim ljudima nema. Oni koji i zapošljavaju pre će da prime nekog mlađeg, čilijeg - rekao nam je Madžar.Iskustva pokazuju da pojedinci posao na birou čekaju i po više od 15 godina, a statistika da žene u dobijanju posla imaju manje sreće. One u proseku traže posao 52,2 meseca, a muškarci 41,5 meseci. Ostatak vesti pročitajte na blic.rs


SEBASTIJAN KURC: Ova godina još bolja za EU integracije Srbije\nIzvor: Kurir, 08.Feb.2016, 21:34\nBEOGRAD, 8. februara (Tanjug) - Ministar inostranih poslova Austrije Sebastijan Kurc izrazio je večeras u Beogradu uverenje da će 2016. godina biti još bolja od prošle po pitanju napretka Srbije na putu u EU.\nŠef austrijske dioplomatije se u govoru posebno zahvalio >> Pročitaj celu vest na sajtu Kurir << Vladi Srbije i premijeru Aleksandru Vučiću za napore Srbje i njenu ulogu u stabilizaciji regiona. Kurc je kazao da je Srbija zemlja koja pruža mnogo mogućnosti austrijskim privrednicima, zbog čega je tu već prisutno oko 500 austrijskih firmi.\n"Naše dve zemlje, međutim, nemaju samo jake ekonomske veze, već i kulturne i ljudske. Dobro sarađujemo sa srpskom zajednicom u Austriji, gde živi oko 200.000 ljudi srpskog porekla, a koji daju značajan doprinos zemlji", naglasio je on. Šef austrijske diplomatije je rekao da Srbija i Austrija imaju i odličnu političku saradnju, posebno kada je reč o migrantskoj krizi.\nS tim u vezi, Kurc je podsetio da je Austrija prošle godine imala 90.000 tražilaca azila, što je ogroman broj imajući u vidu koliko je tražilaca azila bilo u SAD, Kanadi ili nekim drugim zemljama EU. "U ovoj teškoj situaciji imamo odličnu saradnju sa Srbijom i Makedonijom, koje rade sa nama na zaustavljanju talasa izbeglica. To je veoma korisno za nas, ali i Nemačku i Ssvedsku, kazao je Kurc.\nOn je podvukao da će Austrija ostati snažan partner Srbije na putu u EU, što je bila i do sada. Kurc se osvrnuo i na otvaranje prvih pregovaračkih poglavlja Srbije sa EU krajem 2015. i izrazio uverenje da će 2016. po tom pitanju sigurno biti još uspešnija. Ssef austrijske dioplomatije nalazi se na regionalnoj tirneji, a u Beograd je došao danas po podne posle posete Sarajevu.\nBeta Video: Pohvale vladi Srbije za reforme koje sprovodi\nIzvor: Beta, 08.Feb.2016\nMinistar spoljnih poslova Austrije Sebastijan Kurc izjavio je danas da Srbija i Austrija imaju dobru privrednu i političku saradnju, posebno kada je reč o migrantskoj krizi, kao i da je Srbija najvažnija zemlja u regionu za Austriju.On je govoreći na skupu austrijskih privrednika održanom u Beogradu...\nIzvor: Capital.ba, 09.Feb.2016, 08:01\nBEOGRAD, Ministar inostranih poslova Austrije Sebastijan Kurc izjavio je juče u Beogradu da će 2016. godina biti još bolja od prošle kada je riječ o napretku Srbije na putu u EU. Obraćajući se privrednicima na Austrijskom poslovnom krugu, Kurc je rekao da je Srbija važan partner Austrije, a...


POVREĐENO 11 LJUDI u tri saobraćajne nezgode! - Informer\nPOVREĐENO 11 LJUDI u tri saobraćajne nezgode!\nU Beogradu su se protekle noći dogodile tri saobraćajne nezgode, u kojima je povređeno ukupno 11 osoba, od kojih jedna teško\nPosle saobraćajne nezgode u Kumodraškoj ulici na Voždovcu u 20:34 sati intervenisale su dve lekarske ekipe, od kojih je prva zbrinula dva muškarca - teško povređenog 24-godišnjaka, koji je sa sumnjom na unutrašnje krvarenje prebačen u Urgentni centar, a u istu ustanovu prevezen je i drugi muškarac (27), s lakšim povredama.\nDruga lekarska ekipa je na istoj adresi zbrinula pet osoba, lakše povređenih, među kojima dve ženske od 16 i 59 godina starosti i tri muške od 16, 41 i 21 godinu starosti, a svi su prevezeni u Urgentni centar.\nDve lekarske ekipe intervenisale su i posle saobraćajne nezgode koja se dogodila u Ulici Cara Dušana kod broja 262, pri čemu je prva lekarska ekipa 32-godišnjeg muškarca prevezla na KBC "Bežanijska kosa", a 30-godišnju ženu, verovatno trudnicu, na ginekologiju u KBC "Zemun". Takođe, devojčica stara tri i po godine dobila je uput i nije vožena ni u jednu zdravstvenu ustanovu.\nDruga lekarska ekipa je na istoj lokaciji zbrinula lakše povređenog 24-godišnjeg muškarca i prebacila ga u Urgentni centar.\nHitna pomoć je protekle noći imala ukupno 69 intervencija od kojih 16 na javnom mestu, a za pomoć su se od hroničnih bolesnika najviše javljali astmatičari, hipertoničari i psihijatrijski bolesnici, rekla je portparolka Hitne pomoći Nada Macura.\nHitna pomoć Intervencije saobraćajne nezgode Beograd


Sharon Van Etten Archives - Balkanrock.com\nTag:Sharon Van Etten\nSharon Van Etten singlom najavljuje novi album\nIndie folk kantautorka Sharon Van Etten predstavila je singl "Comeback Kid" kojim najavljuje predstojeći album "Remind Me Tomorrow". Buduća ploča biće obljavljena 18. januara za Jagjaguwar etiketu. U pitanju je njeno peto studijsko izdan...\nHercules & Love Affair objavili video za naslovnu numeru budućeg albuma\nAmerički disco-house projekat di-džeja Andyja Butlera, Hercules & Love Affair, nedavno je predstavio novi singl “Omnion”, a sada je ova numera dobila prateći videospot. Režiju videoklipa potpisuje londonski kolektiv Crowns & ...\nKompilacija posvećenu stvaralaštvu benda Grateful Dead pod nazivom “Day of the Dead” koju su osmislilia braća Aaron i Bryce Dessner iz sastava The National, biće objavljena 20. maja za 4AD/Beggars (Lampshade Media za Srbiju) a sav prihod od...\nThe National u najveće rade na novom albumu, nasledniku "Trouble Will Find Me", uprkos mnogim projektima kojima su članovi posvećeni. Ranije je objavljeno da imaju 15 pesama spremnih za snimanje. Sada su članovi benda otkrili da iako je ...


Od ukupnog prometa sa akcijama na berzanskoj kotaciji Fondova ostvareno je 3.383.772 KM što predstavlja 57,10% od ukupnog ovonedeljnog prometa .\nBerzanski indeks Republike Srpske BIRS u toku ove sedmice je izgubio na vrijednosti za -8,67%. Indeks fondova FIRS ostvario pad vrijednosti za -7,68%, dok je indeks za preduzeća iz sistema Elektroprivrede RS ERS10 ostvario pad vrijednosti za -8,35%.\nOd akcija na berzanskoj kotaciji najveći promet u ovoj sedmici su imale akcije Tržnice a.d. Banja Luka sa kojima se trgovalo u vrijednosti od 250.905 KM. Prosječna cijena akcija Tržnice a.d. Banja Luka na trgovanju u petak je bila 3,08 KM, što je za 2,67% veća u odnosu na kraj prošle sedmice.\nOd akcija na berzanskoj kotaciji – kotacija Fondova najveći promet na ovonedeljnom trgovanju je ostvaren sa akcijama VB Fonda u ukupnoj vrijednosti od 1.320.154 KM.\nOvonedeljni dobitnik među fondovima su akcije VB Fonda kod kojih je cijena akcija porasla za 4,44% i na trgovanju u petak sa njima se trgovalo po prosječnoj cijeni od 20,71 KM po akciji.\nGubitnik sedmice kod akcija fondova su akcije Privrednik Invest Fonds, koje su u toku ove sedmice izgubile na vrijednosti za -13,05% i ovu sedmicu su završile na prosječnoj cijeni od 8,66 KM po akciji.\nOd akcija na slobodnom berzanskom tržištu najveći promet je ostvaren sa akcijama Rafinerije nafte a.d. Bosanski Brod, a došlo je i do pada cijene akcija Rafinerije nafte u ovoj sedmici za -7,91% i na trgovanju u petak ove akcije su imale prosječnu cijenu od 0,652 KM po akciji.


LAZIĆ: SANKCIJE - UDAR NA SRPSKU I NjENE INSTITUCIJE\nBANjALUKA, 12. APRILA /SRNA/ - Sankcije Velike Britanije uvedene predsjedniku Republike Srpske Željki Cvijanović i srpskom članu Predsjedništva BiH Miloradu Dodiku predstavljaju udar na Srpsku i njene institucije, ali ne mogu dovesti u pitanje njen opstanak, ocijenio je predsjednik Republičke organizacije porodica zarobljenih, poginulih boraca i nestalih civila Veljko Lazić.\n"Republika Srpska je naša svetinja i garant opstanka srpskog naroda na ovim prostorima. Nikakve sankcije niti prijetnje međunarodnih centara moći srpskim predstavnicima i institucijama Republike Srpske neće i ne mogu dovesti u pitanje opstanak Republike Srpske", rekao je Lazić Srni.\nLazić je istakao da je Republika Srpska trajna kategorija koja je verifikovana Dejtonskim mirovnim sporazumom za čije stvaranje i odbranu je u proteklom odbrambeno-otadžbinskom ratu ratu živote dalo 24.000 srpskih boraca.\nPrema njegovim riječima, porodice poginulih boraca i srpski narod uvijek će braniti institucije Republike Srpske i srpske predstavnike koji su legitimno na izborima dobili mandat od naroda da predstavljaju Republiku Srpsku.\n"Nikakve sankcije ne mogu promijeniti svijest kod srpskog naroda da voli i brani Srpsku i njene institucije", poručio je Lazić.


DJB: Krađa glasova u Sjenici – Balkanekspresrb.rs\nJedini način da se otklone sumnje u ovu masovnu krađu glasova, jeste da se svim biračima omogući da provere preko interneta i on lajn spiska, uz pomoć matičnog broja, da li su glasali na ovim izborima\nPOKRET “Dosta je bilo” je u petak izvršio uvid u birački materijal u Sjenici i ustanovio da su falsifikovani potpisi i ukradeni glasovi onih koji godinama tu ne žive. Nakon obaveštenja koje smo dobili od 20 građana Sjenice koji godinama ne žive u tom gradu, izvršili smo uvid u birački spisak i ustanovili da su glasali i „uredno“ potpisali birački spisak.\nGlasanje u Sjenici nije rezultat izborne volje građana već rezultat manipulacije i organizovane kampanje SNS – a i rukovodstva sve tri bošnjačke političke stranke. Razlika između prikazane i stvarne izlaznosti posledica je ubacivanja listića građana koji se tog dana nisu ni pojavili, ni glasali.(Press DJB)\nNe znamo da li su meštani sela Raškoviće, biračko mesto broj 44, gde živi isključivo bošnjačko stanovništvo, upoznati sa podatkom da je od njih 387 upisanih podršku Aleksandru Vučiću dalo 372, dok je samo jedan upisani birač glasao za Sašu Jankovića?\nU pravnoj državi rezultat izbora na teritoriji opština Sjenica morao bi da bude predmet istrage policije i tužilaštva, koje bi moralo u ovom slučaju da utvrdi šta se zaista događalo tokom izbornog dana, te utvrdi krivičnu odgovornost svih koji su učestvovali u prekrajanju izborne volje građana.\nJedini način da se otklone sumnje u ovu masovnu krađu glasova, jeste da se svim biračima omogući da provere preko interneta i on lajn spiska, uz pomoć matičnog broja, da li su glasali na ovim izborima. Kao što je biračima omogućeno da on lajn provere da li su upisani u birački spisak, tako je potrebno i da se svakom biraču omogući da proveri da li je glasao. Članovi porodica to mogu da provere za svoje umrle. Pozivamo Aleksandra Vučića da, kao jutros sa prebrojavanjem glasova na dva biračka mesta, da izjavu za medije u kojoj će pozvati RIK da omogući građanima ovakav pristup. To je jedini način da otklone ozbiljne sumnje u regularnost izbora.♦\nTagsDJB Izbori 2017


Vlada usvojila novi paket mjera podrške - Vijesti | Radio Televizija Budva - Budva Crna Gora\nVlada je danas usvojila novi paket mjera podrške privredi i stanovništvu za drugi kvartal, vrijedan oko 160 miliona eura, kojim se, između ostalog, predviđa snižavanje računa za utrošenu električnu energiju za najranjivije kategorije i novi plan subvencija zarada.\n„U dogovoru sa Elektroprivredom (EPCG) smo obezbijedili da računi za utrošenu električnu energiju april, maj i jun budu umanjeni 40 odsto za penzionere čije su penzije niže od 222 EUR, kao i za one sa evidencije Zavoda za zapošljavanje (ZZZ) koji ispunjavaju predviđene kriterijume“, saopštio je Krivokapić.\nOna je saopštila da građani, kada je u pitanju umanjenje računa za struju, neće imati nikakvu obavezu podnošenja zahtjeva, već da je Vlada zadužila ZZZ i Fond penzijskog i invalidskog osiguranja (PIO) da dostave EPCG podatke o tim kategorijama stanovništva.\n„EPCG će napraviti obračun u skladu sa tim i građani će na svojim računima već od narednog mjeseca imati jasno obračunato smanjenje“, objasnila je Lipovina-Božović.\nOdović je rekao i da će svim licenciranim turističkim vodičima, koji su ostali bez posla i nalaze se na evidenciji Zavoda za zapošljavanje (ZZZ), Vlada dati jednokratnu pomoć od 300 EUR.\nKako je naveo, pored novih mjera, i dalje se primjenjuju one koje su usvojene u prvom paketu.\nPrema riječima Odovića, Vlada je pripremila izmjene odgovarajućih zakona koje se nalaze u parlamentu i koji bi po najkraćoj proceduri trebalo da budu usvojene, kako bi, između ostalog, mogla da se impelmentira mjera koja se odnosi na olakšano zapošljavanje.\nLipovina-Božović je kazala da je u prethodnom periodu broj nezaposlenih značajno uvećan i da je na kraju prošle godine bilo 47 hiljada ljudi bez posla.\nOna je saopštil da je, s obzirom da je prvim paketom bila predviđena pomoć za nezaposlene sa Zavoda, evidentan bio nagli priliv osoba koje su bili nezaposlene, a nijesu bile na evidenciji.\n„Mislim da je to iz razloga što je određeni broj stanovnika imao prilično veliko nepovjerenje u ono što pruža Zavod i nijesu bili dovoljno motivisani da se prijavljuju. Sada je, vjerovatno zbog nade i pretpostavke da će Vlada i u narednom periodu davati tu vrstu jednokratne podrške, primjetan jako veliki priliv nezaposlenih“, rekla je Lipovina-Božović.\nOdović tvrdi da je nezaposlenost koja se prikazivala u prethodnom periodu vještački smanjivana.\n„Poslije demokratskih promjena koje su se desile građani su osjetili da sada smiju da odu na Zavod i da se prijave i da od toga imaju neke koristi. To je rezultiralo većim brojem zvanično nezaposlenih, ali je broj ljudi bez posla bio vrlo približan i prošle i ove godine“, zaključio je Odović.


Međutim, ništa bolje nije ni na auto-putu Beograd - Niš iz pravca Niša i tu su se formirale kilometarske kolone. Tome uveliko doprinose i mokri kolovozi, zbog čega se savetuje i dodatan oprez.\nZadržavanja na granicama su u proseku od 30 do 90 minuta.\nUbedljivo najviše se čeka na prelazu Horgoš, prema Mađarskoj - do 120 minuta.\nZADRŽAVANJE NA NAPLATNOJ RAMPI I DO 15 MINUTA: Poslednje informacije o saobraćaju u Srbiji (FOTO)\n10. 07. 2021. u 08:34\nNešto bolja je situacija na graničnom prelazu Batrovci prema Rumuniji kao i na graničnom prelazu Preševo, prema Severnoj Makedoniji, gde su zadržavanja na ulasku u Srbiju oko 90 minuta.\nNa graničnim prelazima Gostun, prema gde putnička vozila na izlazu iz Srbije čekaju u proseku 30 minuta, dok je situacija bolja i na prelazu Gradina na izlazu iz Srbije.\nPrema informacijama koje smo dobili od AMSS, na ostalim graničnim prelazima nema zadržavanja za sve kategorije vozila, kao ni na naplatnim stanicama na putevima u Srbiji.\nNa pitanje zašto su gužve na granicama tolike iz AMSS su nam odgovorili da postoji više razloga.\nTuristička sezona je u toku a kako je sam kraj nedelje, saobraćaj je iz tog razloga dodatno pojačan.\nOčekuje se da će saobraćaj biti pojačan i u danima vikenda, pa imajte to u vidu ako krećete na put.\ngranični prelaz Horgoš Horgoš gužva na putu Auto put saobraćaj Batrovci


POČETNA VESTI EPS: Bez struje oko 28.000 korisnika\nElektrodistribucija Srbije saopštila je da je zahvaljujući angažovanju radnika tog preduzeća koji otklanjaju kvarove, trenutno oko 28.000 korisnika bez struje, ili oko 0,78 odsto, saopšteno je iz tog preduzeća.\nDodali su da će posao biti nastavljen sve dok ne budu sanirani svi kvarovi i obezbedjeno potpuno redovno snabdevanje električnom energijom.\n“Apelujemo na nadležne za održavanje lokalnih, pre svega planinskih puteva, da što pre očiste preostale pravce koji su još pod snegom, kako bi našim elektromonterima bilo omogućeno da se probiju do mesta kvara i otklone preostale kvarove”, navedeno je u saopštenju EPS-a.\nRanije juče to preduzeće saopštilo je da je bez struje više od 55.000 korisnika, ali su u medjuvremenu kvarovi otklonjeni i taj broj je smanjen.\nPRETHODNI ČLANAKUhapšeno 11 osoba osumnjičenih za pedofiliju\nSLEDEĆI ČLANAKBrnabić: Nigde u svetu nisam videla ekologe koji biju


MITROVIĆ: NE PRIMJEĆUJE SE ODSUTVO OPOZICIJE IZ PARLAMENTA\nMITROVIĆ: NE PRIMJEĆUJE SE ODSUTVO OPOZICIJE IZ PARLAMENTA\nNikada nije postojala odgovorna i konstruktivna opozicija, pa se zato ne osjeća ni njihovo odsustvo iz nikšićkog parlamenta, koje je izazvano opet njihovom neodgovornošću, kazao predsjednik Opštinskog odbora DPS-a u Nikšiću, Ivan Mitović.\n"Bez obzira na to što se ne nalazi u nikšićkom parlamentu, naša politička konkurencija ima mogućnost da djeluje na različite načine, da predlaže određene aktivnosti i daje sugestije kako se neki od mnoštva projekata može realizovati ili sprovesti na kvalitetniji način, ali svi smo svjedoci da svaka konstruktivna aktivnost nikšićke opozicije i dalje izostaje", poručio je Mitrović.\nNa pitanje da li ima opasnosti da se lokalna vlast „uljuljka“ u takvoj političkoj situaciji, u kojoj opozicije nema u parlamentu, Mitrović je odgovorio da je DPS uvijek je bila odgovorna prema građanima koji su joj ukazivali povjerenje, pa se zbog toga i nalazi na vlasti u Nikšiću.\n"Opasnost od „uljuljkivanja“ može postojati samo kod neodgovornih. koji nijesu svjesni preuzetih obaveza i prolaznosti uloga u kojima se trenutno nalaze. Nama su građani Nikšića dali bezrezervnu podršku na prethodnim lokalnim izborima, potvrdili je i uvećali na predsjedničkim izborima i ne postoji veća obaveza od te - da se, svako na svojoj poziciji, odgovorno odnosi prema onima koji su mu ukazali povjerenje", pojasnio je Mitrović.\nOn je, prilikom izbora za šefa nikšićkog DPS-a, kazao da se ne smije dozvoliti „da neko figurira na određenoj poziciji bez želje i strasti za rezultatom“. Ima li onih koji „figuriraju“ na direktorskim i drugim funkcijama i, ako ima, da li DPS radi na eliminisanju tog problema, Mitrović je naveo da kao odgovoran činilac vlasti, ozbiljan u namjeri da njihova politika traje i potvrđuje svoje pobjede, i taj segment DPS kontinuirano prati.\n"Svaka politika koja želi da traje i ima ideju stariju od svakog pojedinca u vlasti, mora slijediti tu ideju, a ne pojedinca, bez obzira na kojoj poziciji se on nalazio. DPS stoji iza svakog čovjeka koji odgovorno obavlja svoj posao, ali ne i iza onoga ko to radi na drugačiji način. Kad je u pitanju Nikšić, rekao bih da rezultati govore više od riječi i da je očigledno da Nikšić posljednjih godina krupnim koracima korača naprijed, što sigurno ne bi bilo moguće bez odgovornih ljudi na odgovornim pozicijama i bez njihove međusobne sinergije. Ako hoćemo da budemo potpuno iskreni, svakako da ima i onih segmenata na kojima se može i mora i bolje i više, i u odnosu na to DPS uvijek preduzima adekvatne korake u onom trenutku u kojem se steknu zakonski uslovi za to", rekao je Mitrović.


Najveća pljačka identiteta u SAD\nNajveća pljačka identiteta u SAD – Personal magazin\nAmeričko ministarstvo pravde saopštilo je da je podignuta optužnica protiv jedanaest osoba zbog učešća u velikoj kompjuterskoj krađi podataka kreditnih i debitnih platnih kartica oko četrdeset miliona ljudi.\nPrema saopštenju ministarstva, reč je o slučaju najveće pljačke identiteta koji se ikada našao pred sudom u SAD. Među optuženima su državljani najmanje pet zemalja sveta.\nOptužnica tereti osumnjičene da su provalili u kompjuterske sisteme nekoliko velikih američkih trgovinskih kompanija i instalirali programe pomoću kojih su došli do podataka o brojevima kartica, šiframa i računima korisnika.\nInformacije o tome da je bezbednost identiteta korisnika kartica narušena prvi put su obelodanjene u januaru prošle godine. Američki državni tužilac Majkl Mukejsi izjavio je da je ovaj slučaj pokazao da su zahvaljujući globalnom pristupu interenetu kriminalci širom sveta danas u stanju da dođu do ličnih podataka američkih građana.\n“Slučajevi poput ovog šalju jasnu poruku onima koji su u iskušenju da zloupotrebe naše kompjuterske mreže radi krađe informacija i nanošenja štete ljudima i kompanijama koji se drže zakona: ako to uradite, gonićemo vas gde god da ste na svetu i pobrinućemo se da budete uhapšeni i završite u zatvoru”, rekao je Mukejsi.\nBBC-jev dopisnik iz Vašingtona prenosi da je podatke o platnim karticama četrdeset miliona korisnika pokrala međunarodna grupa kriminalaca koja je uspela da kompjuterski provali u sistem korporacije TJX.\nKriminalci su se služili tehnikom poznatom i pod nazivom “ratna vožnja” (wardriving) -bukvalno su kružili ulicama američkih gradova tražeći kontakt sa bežičnim kompjuterskim mrežama, da bi potom u njih provalili i instalirali programe za “njuškanje” koji bi potom skretali poverljive podatke na njihove kompjutere.\nMeđu jedanaest optuženih koji će se pojaviti pred sudom je troje Amerikanaca, dve osobe SU iz Kine, dok je još pet iz zemalja bivšeg Sovjetskog saveza.\nJoš uvek nije jasno koliko je novca pokradeno korisnicima čiji su identiteti otkriveni, ali se zna da su optuženi sami koristili neke od brojeva kartica, dok su jedan broj prodali drugim kriminalcima, prenosi BBC-jev dopisnik.(BBC)\nNajveća pljačka identiteta u SAD was last modified: August 6th, 2008 by Redakcija\nNASA predstavila novi web sajt


Pola miliona ljudi u Srbiji na ivici egzistencije - riziku od siromaštva najviše su izložena deca! - Bebac.com\nVišečlane porodice, nezaposleni, stariji, bolesni i mlađi od 18 godina su najugroženiji\nU Srbiji, prema poslednjim dostupnim istraživanjima, oko pola miliona ljudi, odnosno oko 7 procenata stanovništva, ne može da zadovolji osnovne egzistencijalne potrebe, naveo je zaštitnik građana Zoran Pašalić u saopštenju povodom Svetskog dana socijalne pravde, koji se obeležava 20. februara.\nRiziku od siromaštva najviše su izloženi mlađi od 18 godina, a porodice sa troje ili više izdržavane dece, stariji, bolesni i nezaposleni često su u posebno teškom položaju, zbog čega je pitanje siromaštva i dalje od izuzetnog značaja, navodi se u saopštenju.\n— Uprkos merama štednje, mere socijalne politike moraju uključivati dalje razvijanje usluga podrške deci, mladima i starijima, jačanje prava u oblasti socijalne i zdravstvene zaštite, ulaganje u obrazovanje i zapošljavanje — rekao je Pašalić, te poručio da je važno da kao društvo podstičemo solidarnost i odgovornost za one koji su najugroženiji i koji bez pomoći šire društvene zajednice ne mogu rešiti svoje osnovne egzistencijalne probleme.\nU Srbiji 1,8 miliona ljudi na ivici siromaštva>>>\n— Da na tome moramo raditi još više i intenzivnije upozorava nas niz teških situacija, čiji smo bili svedoci, a u kojima često izostaje očekivana reakcija najbliže, lokalne zajednice, uprkos očiglednim problemima sa kojima se pred očima zajednice suočavaju čak i deca, stariji ili bolesni. Naša je dužnost da najpre u svojoj sredini razvijamo odnose razumevanja i spremnosti da pomognemo, jer samo na taj način možemo uspeti na putu izgradnje pravednog i humanog društva, za koje se načelno i uvek zalažemo — zaključio je ombudsman.\nU Srbiji čak 115.000 dece živi u apsolutnom siromaštvu>>>\nPROČITAJTE JOŠ: Ugrožena ekonomska i socijalna prava roditelja u Srbiji>>>\nОбјава коју дели Bebac.com (@bebaccom) дана 20. Феб 2020. у 5:29 PST\nSocioekonomski status može da utiče na mozak


Barozo i Vučić: Ulazak Srbije u EU od obostranog interesa\n29. juni/lipanj, 2014.\nPremijer Srbije Aleksandar Vučić i predsednik Evropske komisije Žoze Manuel Barozo konstatovali su u nedelju da je ulazak Srbije u Evropsku uniju (EU) od obostranog interesa, ali su istakli da Srbija mora da sprovede još mnogo reformskih procesa.\n"Mislim da nije na meni da vam govorim o teškoćama, ali proces pridruživanja je sveobuhvatan projekat koji nalaže napredak u mnogim obastima, a najpre onim njvažnijim, kao sto su pravo, vladavina zakona i borba protiv korupcije", rekao Barozo na zajedničkoj konferenciji za novinare sa Vučićem u Palati Srbija.\nVučić je kazao da mu je Barozo pokazao izveštaj o ostvarenom napretku Srbije u kojem su zelenom bojom obeleženi sektori u kojima je Srbija najviše postigla, žutom tamo gde postoje problemi, a crvenom tamo gde uopšte nije u skladu sa evropskim vrednostima.\n"U ovom izveštaju ima pet crvenih oblasti, a jedna je posebno crvena, to je životna sredina, gde ništa nije u skladu sa EU", rekao je Vučić i dodao da misli da će tokom pregovora Srbija imati ipak više problema sa nekim "žuto obojenim oblastima".\nOdlazeći predsednik Evropske komisije će danas obići i Obrenovac, koji je najžešće stradao u nedavnim poplavama.\nHod po žici 300 metara iznad Vrbasa\nVučić: Tražimo povlačenje trupa sa severa Kosova\nIzbori za rusku Dumu kao 'generalna proba' za predsjedničke izbore 2024.\nGasna oskudica donosi veće račune Evropi\nObilježena godišnjica otvaranja Memorijalnog centra Potočari\nSPC u Crnoj Gori želi vjeronauku u školama\nSve o prvoj fazi popisa stanovništva u Hrvatskoj\nNekada se moglo vozom od Severne Makedonije do Nemačke\nAdvokati provalili u Vrhovni kasacioni sud u Beogradu\nGranični prelaz Jarinje i dalje blokiran\nPolicija drugi dan na Jarinju\nBeogradski protest solidarnosti sa ženama u Avganistanu


Potpisan Sporazum o učešću Republike Srbije u Erazmus+ programu - Моја учионица\nPotpisan Sporazum o učešću Republike Srbije u Erazmus+ programu\nPrvi potpredsednik Vlade Srbije i ministar prosvete, nauke i tehnološkog razvoja Branko Ružić i evropska komesarka za inovacije, istraživanja, kulturu, obrazovanje i mlade Marija Gabrijel potpisali su Sporazum o učešću Republike Srbije u Erazmus+ programu, najvećem programu Evropske unije u oblasti obrazovanja, obuka, mladih i sporta.\nOnline page treće zemlje pridružene Programu, koji je Republika Srbija prvi build stekla 2019. godine, omogućava ustanovama i organizacijama iz Republike Srbije nastavak punopravnog učešća u Erazmus+ programu u ulozi koordinatora ili partnera na projektima, pružajući jednake mogućnosti Republici Srbiji i zemljama članicama EU.\nRepublika Srbija potpisivanjem Sporazuma deli opšti cilj Erazmus+ programa da kroz celoživotno učenje podrži profesionalni i lični razvoj ljudi u obrazovanju, obukama, oblasti mladih i sportu u Evropi i šire, čime se doprinosi održivom rastu, kvalitetnim poslovima i društvenoj koheziji, pokretanju inovacija i jačanju evropskog identiteta i aktivnog građanstva.\nPrilikom potpisivanja Sporazuma, ministar Ružić je naveo da je dosadašnje učešće u Programu donelo brojne mogućnosti razvoja, jačanja kapaciteta i unapređenje rada ustanova i organizacija u različitim sektorima obrazovanja i mladih u svim državama učesnicama programa, uključujući i Republiku Srbiju.\nOn je naglasio da će potpisivanje Sporazuma pozitivno uticati na dalje postizanje odličnih rezultata ustanova i organizacija iz Republike Srbije, koje od početka Programa beleže učešće u više od 4.000 projekata uz pomoć kojih je preko 16.000 učesnika projekata posetilo druge zemlje radi studiranja, volontiranja, stručnog usavršavanja ili razmena primera dobre prakse.\nErazmus+ program nastoji da u periodu 2021-2027 omogući učešće još većem broju učesnika i širem spektru organizacija i, s tim u vezi, ističe inkluzivnost, zelene inicijative i digitalizaciju kao ključne i najvažnije prioritete, ali isto tako i jačanje građanskih vrednosti, dijalog kultura, toleranciju i razumevanje društvenog, kulturnog i istorijskog nasleđa.


Rođen je Džeri Vest\nNa današnji dan 1938. godine rođen je legendarni Džeri Vest, jedan od najboljih i svakako najznačajnijih igrača koji su ikada zaigrali ovu divnu igru.\nSvojim upečatljivim stilom igre, kao i nekim novosmišljenim potezima, fintama i načinima razmišljanja, potpuno je napravio revoluciju u najjačoj ligi na svetu i smatra se da je upravo zahvaljujući njemu igra u to vreme postala brža, atraktivnija i efikasnija!\nOno što je sigurno najupečatljivije za Džerija Vesta je da njegova silueta i dan danas krasi zvaničan logo NBA lige!\nRođen je u siromašnoj porodici, u malom mestu u Virdžiniji, otac mu je bio rudar a majka domaćica i bio je jedno od šestoro dece. Kao mali je imao velikih problema sa razvojem i imunitetom, pa je često morao da pije raznorazne vitamine, a neretko i neke jače lekove, a samim tim nije ni imao previše fizičkih aktivnosti, takoreći nikakvih. Zbog tih problema, lov i robolov su postali nešto u čemu je često uživao kao dečak, kao nešto što ne zahteva preterani napor, na preporuku doktora i bliskog okruženja, međutim, onoga trenutka kada se prvi put susreo sa magičnom konstrukcijom koša i narandžastom loptom, Vest je dobio novu opsesiju i odbijao da ga bilo šta odvoji od nje.\nOpsesija, upravo tim izrazom su njegovi saigrači, kao i brojni stručnjaci opisivali njegovu ljubav prema košarci. Tu reč je prva upotrebila njegova majka, koja je imala problema svake večeri, kada je Džeri već bio tinejdžer, s obzirom da nikako nije uspevala da ga dozove sa obližnjeg terena, kad god je pokušavala, i večeru je redovno jeo nakon svih ostalih članova familije, sam, u kasno doba, nakon temeljno odrađenog šuterskog treninga.\nSrednju školu je završio blizu rodnog mesta, gde je tek nakon prve godine, u kojoj ga je trener konstantno držao na klupi zbog nedovoljne visine, uspeo da se probije u košarkaški tim i čak postane i lider istog. Nakon par briljantnih godina kao srednjoškolac, imao je ponude brojnih koledža širom zemlje, ali ipak, rešio je da i dalje ostane u svom kraju i upisao je Vest Virdžinija Univerzitet, na kome je uspeo da postane jedan od najboljih koledž igrača, ikada!\nDžeri Vest je čitavu svoju NBA karijeru proveo u Lejkersima, sa kojima je osvojio jedan šampionski prsten, a jednom je bio i MVP finala i to zanimljivo, ne u toj godini osvajanja trofeja, već 1969. kada su on i njegov tim poraženi u jednoj sjajnoj seriji u 7 mečeva od Bostona. Mnogi smatraju da je njegova najveća nesreća to što je igrao upravo u eri neprikosnovenih Seltiksa i da bi sigurno imao mnogo više prstenova na rukama da nije bilo Rasela, Havličeka, Džounsa i ostalih legendarnih Kelta…\nAko ništa drugo, prste je šampionskim prstenjem popunio kao funkcioner. Zaista, fascinantno je koliko je iz fotelje uvek donosio sjajne odluke i 80-ih godina je harao NBA ligom sa Lejkersima, mada, moglo bi se ipak reći da se sigurno jedan od njegovih najboljih poteza dogodio nešto kasnije, jedan od možda i najboljih poteza u ligi ikada. Bio je to trejd u kom je doveo jednog poprilično nepoznatog i neafirmisanog klinca tek izašlog iz srednje škole, Kobija Brajanta, u Los Anđeles! Prethodnih godina je sarađivao i sa Golden Stejtom i mnogi smatraju da je upravo on zaslužan za dolazak Kevina Durenta među Ratnike.\nTrenutno je zaposlen u funkciji savetnika u redovima gradskog rivala svojih Lejkersa, a nedavno je i produžio ugovor, s obzirom da je ponovo povukao neke odlične poteze, ili jednostavno, samo dao neke dobre savete, nije toliko ni bitno, uglavnom, od danas 81-godišnji Džeri Vest i dalje dominira ligom kao i u vreme dok je bio igrač i očigledno, ne planira da stane!


Ministarstvo finansija nije razgovaralo sa MMF-om o budžetu – Bankar.me\nNovember 19, 2020 Članci, CRNA GORA, MAKRO, SVE VIJESTI Leave a comment\nTo je zvanično odgovoreno u resoru kojim rukovodi odlazeći ministar Darko Radunović na pitanje da li su ključni parametri predstojećeg budžeta za narednu godinu usaglašeni sa MMF-om, kako pojedinci spekulišu u javnosti, te da ih buduća Vlada ne može mijenjati.\n“Ministarstvo finansija ima redovnu komunikaciju sa svim međunarodnim finansijskim partnerima, uključujući MMF sa kojim, pored redovnih konsultacija, koristi tehničke podrške eksperata MMF-a u domenu upravljanja dugom, poreskih izuzeća, reforme poreske administracije, sprovođenja analize upravljanja javnim investicijama… Potpisali smo kreditni aranžman sa MMF-om kroz instrument brzog finansiranja u cilju ublažavanja negativnih efekata pandemije kovid-19 na javne finansije i obezbijeđivanja potrebnog novca za finansiranje u ovoj godini. Kada je u pitanju priprema i parametri Nacrta zakona o budžetu za 2021. godinu, u dosadašnjem periodu ministarstvo nije imalo komunikaciju sa MMF-om”, kazali su iz tog resora Vlade.\nMinistarstvo finansija je saopštilo da je nacrt budžeta urađen u zakonskom roku do 30. oktobra, ali ga nijesu poslali Vladi pa Skupštini jer je mandatar za sastav nove Vlade Zdravko Krivokapić najavio reorganizaciju izvršne vlasti.\nKrivokapić je najavio da će do 20. decembra imati predlog budžeta, a tvrdi da od Ministarstva finansija nijesu mogli dobiti potrebne informacije o zapošljavanju i potrebnom za planiranje budžeta.\nKandidati za ministre: Dobiće plan reorganizacije\nIz stručnog finansijsko-ekonomskog tima mandatara su na pitanje “Vijesti” da li će dostaviti ono što je Ministarstvo finansija tražilo, kazali da će “potrebne informacije i izlaganje plana reorganizacije na adekvatan način komunicirati sa predstavnicima Ministarstva finansija Vlade u tehničkom mandatu, ako sa te adrese postoji istinska volja za eliminisanje potencijalnih opstrukcija”.\n“Optimizacija broja ministarskih mjesta je prvi korak ka unapređenju državne uprave i njeno potpuno stavljanje u službu izgradnje temelja razvoja našeg društva koji su vladavina prava, ekonomija i javne finansije i zdravlje i obrazovanje. U skladu sa obrazloženjima koje je mandatar već dao, Vlada će imati 12, umjesto dosadašnjih 18 ministarstava. To podrazumijeva reorganizaciju i posljedičnu sistematizaciju državne administracije i cjelokupne javne uprave. Potrebne informacije i izlaganje plana reorganizacije ćemo na adekvatan način iskomunicirati sa predstavnicima Ministarstva finansija Vlade u tehničkom mandatu, ako sa te adrese postoji istinska volja za eliminisanje potencijalnih opstrukcija. Na primjeru potraživanja informacija o “podnijetim zahtjevima za zasnivanje radnog odnosa u državnoj upravi u periodu od 1. 9. 2020. godine do 26. 10. 2020”, naišli smo na odbijanje dosadašnjeg Ministarstva finansija. Nadamo se da to neće biti slučaj i po ovom pitanju”, navodi se u odgovorima koje potpisuju kandidati za ministre finansija i socijalnog staranja, ekonomskog razvoja i kapitalnih investicija Milojko Spajić, Jakov Milatović i Mladen Bojanić.\nOni su poručili da će potpuniju sliku o ključnim parametrima budžeta za narednu godinu imati nakon predstojećeg sastanaka koji je prilika za otklanjanje mnogih nedoumica i što realniji uvid u stanje koje zatiču.\nRecesija u zemlji jedna od najvećih u Evropi, a tome je, između ostalog, doprinijela pogrešna ekonomska politika dosadašnje vlasti, koja je skoro “sva jaja ekonomske aktivnosti stavila u jednu korpu” – turizam, ocjena je Spajića, Milatovića i Bojanića\nKandidati za ministre se nadaju da će tim koji predloži Ministarstvo finansija biti kooperativan, da neće nailaziti na opstrukcije i da je u interesu svih građana Crne Gore da se što posvećenije pristupi problematizovanoj temi.\nAranžman sa MMF-om opcija\nMandatar je prošle sedmice izjavio da je za njegovu vladu aranžman sa MMF-om opcija.\n“Ako to bude jedina mjera premoštavanja velikih ekonomskih problema koje imamo, vjerovatno ćemo ući u aranžman sa MMF-om, pri čemu želimo da u tome uradimo racionalizaciju javne uprave. Ovo je je prvi iskorak ka toj racionalizaciji (smanjenje broja ministarstava), a želimo da zadržimo plate i penzije na nivou koji sada imamo”, istakao je Krivokapić.\n“Vijesti” su pitale kabinet Radunovića da li je aranžman sa MMF-om kao podrška budžetu izvjesna opcija za narednu godinu.\n“Podrška MMF-a je zajednička odluka Vlade i MMF-a i do njene realizacije potrebno je vrijeme i ispunjavanje svih proceduralnih aspekata. MMF je kredibilan partner i sa njegovom podrškom sa velikom izvješnošću se mogu obezbijediti sredstva koja se zahtijevaju na tržištu kapitala. U kojoj mjeri će biti neophodno razmatrati aranžman sa MMF-om zavisiće od održivosti, stabilnosti i kredibilnosti fiskalne politike koju će Vlada prezentovati u okviru budžeta za 2021. godinu, te percepcije inostranih investitora prilikom izlaska na tržište kapitala”, odgovoreno je iz MF-a.\nJaka recesija, pogrešne odluke, dodatno unazadili turizam…\nTri kandidata za ministre su kazali da se promjena vlasti u Crnoj Gori dešava u nikada težem ekonomskom trenutku, da je recesija u zemlji jedna od najvećih u Evropi.\n“Tome je, između ostalog, doprinijela pogrešna ekonomska politika dosadašnje vlasti, koja je skoro “sva jaja ekonomske aktivnosti stavila u jednu korpu” – turizam. Istovremeno, nerazumnim odlukama o zatvaranju granice sa nekim od najznačajnijih emitivnih turističkih tržišta u toku ljetnje sezone, prošla vlast je dodatno unazadila turističku i cjelokupnu ekonomsku aktivnost u zemlji. Crna Gora je u poprilično nezavidnoj situaciji i po pitanju javnog duga, koji je prema podacima međunarodnih finansijskih institucija preko 90 odsto BDP-a, što Crnu Goru karakteriše kao najzaduženiju zemlju u centralnoj i istočnoj Evropi. Dio toga duga nastao je i kao posljedica loših, a nekada i štetnih, poslovnih i ekonomskih odluka dosadašnje vlasti”, navodi se u odgovorima Bojanića, Spajića i Milatovića “Vijestima”.\nObjašnjeno je da te pogrešne odluke iz prošlosti danas značajno limitiraju visinu pomoći koju država može da pruži privredi i socijalno ugroženom stanovništvu u jeku krize zbog koronavirusa.\nNesporazum ili izbjegavanje za redovni sastanak kod MMF-a\nKrivokapić je prošle sedmice u emisiji “Načisto” na Televiziji Vijesti izjavio da su on i Spajić imali komunikaciju sa MMF-om i da je trebalo da se održi telefonska konferencija gdje bi, pored njih, bili Radunović i odlazeći premijer Duško Marković, ali da su predstavnici tehničke Vlade odbili sastanak u tom sastavu.\n“Vijesti” su pitale Ministarstvo finansija za razloge odbijanja te konferencije, odgovaraju da nije bilo zvaničnih zahtjeva za proširenje delegacije, a da su bili na redovnim sastncima od 12. do 22. oktobra.\nNavode da se sa MMF-om i Svjetskom bankom održavaju redovni jesenji i proljećni sastanci, za koje se utvrđuje procedura registracije učesnika delagacija.\n“Tokom tih sastanaka Ministarstvo finansija nije dobilo zvanični zahtijev niti je imalo direktnu komunikaciju sa zainteresovanim stranama da delegacija bude proširena. S obzirom na izjave po ovom pitanju, očigledno je da je došlo do nesporazuma, te ne bismo komentarisali navode u pojedinostima, već ako bude potrebno, pojašnjenje će biti dato u direktnoj komunikaciji sa predstavnicima buduće Vlade”, istakli su iz Ministarstva.\nNa tim sastancima, gdje učestvuje i Centralna banka, diskutuje se o izazovima za ekonomiju, relevantnim pitanjima o finansijskom sistemu, maakroekonomskoj i fiskalnoj politici…\nKandidati za ministre su kazali da su, imajući u vidu opasnost ekonomske situacije u zemlji i želji da dobiju što bolji uvid u stanje javnih finansija kako bi adekvatno prišli kreiranju ekonomske politike, bili razočarani “blokadom njihovog prisustva na redovnom godišnjem sastanku Vlade sa MMF-om za koji smo kao Vlada u nastajanju od MMF-a dobili pozivnicu da učestvujujemo”.\n“Taj postupak je bio loš primjer pred međunarodnom finansijskom zajednicom i štetan po građane i privredu. Zato poziv Ministarstva finansija na dijalog može biti pomak ka boljem postupanju dosadašnje vlasti, te očekujemo da počne u što skorijem roku”, poruka je tri kadidata za ministre.\nPOJMOVIBudžet Crne Gore budžet za 2020. predlog budžeta\nPrevious Sava osiguranje zapošljava: Saradnik za sudske štete\nSljedeći Naslovne strane dnevnih novina za 19. novembar


54. Beogradski sajam nameštaja - Nagrade ZLATNI KLJUČ 2016 - PODOVI\nDizajn 54. Beogradski sajam nameštaja – Nagrade ZLATNI KLJUČ 2016\n54. Beogradski sajam nameštaja – Nagrade ZLATNI KLJUČ 2016\nPOSLEDNJI VIKEND NA SAJMU NAMEŠTAJA prilika da se na jednom mestu sagledaju novi trendovi u svetu dizajna, koncepti i ideje iz oblasti nameštaja, rasvete i aksesoara za uređenje i opremanje doma.\nDobar odziv posetilaca potvrda je kvalitetu ovogodišnje manifestacije i pokazatelj interesovanja za podizanje kulture življenja i pažnje koja se u savremenom dobu poklanja uređenju enterijera u kojima ljudi provode veći deo vremena.\nSveobuhvatna sajamska ponuda uključuje nameštaj svih vrsta i namena, različite stilove, od unikatno dizajniranih predmeta, klasičnih komada, do luksuznog nameštaja, uz raznolikost boja i materijala, koji čine najnoviju produkciju svih značajnih domaćih i svetskih proizvođača.\nKao mesto premijernog prikazivanja modela i inovacija, na sajmu su od noviteta izloženi: dizajnerski komadi nameštaja koji se lako uklapaju u sve prostore, novi modeli garnitura i kreveta sa led rasvetom koji postavljaju nove standarde na evropskom i domaćem tržištu, poslednje kolekcije prateće galanterije, dizajn i boje aktuelne u svetu za 2016-2017.god.\nKuhinje najmodernijeg dizajna, sa dosta led rasvete, aspiratori poslednje generacije, sa minimalnim nivoom šuma i maksimalno niskom potrošnjom električne energije, uvek aktuelan “rustičan stil” sa maksimalnom upotrebom punog drveta, atraktivan program za dečje sobe i kolekcije kreveta za decu od masivnog drveta, izloženi su na sajmu.\nIzuzetan dizajnerski orijentisan program izložen je u Hali 3, 3A, 2B i 2C, a još danas, u subotu 12. novembra, u Halama 5 i 11 održava se Sajam mašina, alata i repromaterijala iz oblasti drvne industrije.\nEkskluzivne sajamske pogodnosti i uslovi plaćanja, posebno su primamljivi za posetioce i kupce koji na Sajam nameštaja dolaze kako bi kupovinom ili novom inspiracijom oplemenili svoj životni ili radni prostor.\nNAGRADE ZLATNI KLJUČ 2016\nVojislav Žanetić – predsednik\nje doneo odluke da se Nagrada ZLATAN KLJUČ dodeli sledećim robnim grupama:\n1. Za ZLATAN KLJUČ u robnoj grupi NAJBOLJI PROIZVOD nominovani su:\nMS & WOOD, Bosna i Hercegovina, za stolicu „ELLE“, dizajner: Nataša Perković\nPROSTORIA doo, Hrvatska, za stolicu „DOBRA“, dizajn: NUMEN\nZLATAN KLJUČ se dodeljuje:\nProizvođaču: MS & WOOD, Bosna i Hercegovina\n2. ZLATAN KLJUČ u robnoj grupi NAJBOLJI PRATEĆI ELEMENTI ENTERIJERA dodeljuje se:\nGIR doo, Kraljevo za ogledalo „OPOZIT“, dizajn: PRESEK DESIGN STUDIO\n3. Za ZLATAN KLJUČ u robnoj grupi NAJBOLJI SAJAMSKI NASTUP nominovani su:\nMIZARSTVO BOLČIČ „MITJA“, Slovenija\nGIR, doo, Kraljevo\nProizvođaču: MIZARSTVO BOLČIČ „MITJA“, Slovenija\n4. Za ZLATAN KLJUČ u robnoj grupi NAJBOLJI NAMEŠTAJ ZA OPREMANJE nominovani su:\nSEGIS SPA, Italija za stolicu „CAMEL“, dizajn: Bartoli Design“\nPROSTORIA doo, Hrvatska, za sofu „SEAM“, dizajn: Bottcher Henssler Kayser\nZLATAN KLJUČ se dodeljuje proizvođaču:\n5. Za ZLATAN KLJUČ za NAJBOLJEG MLADOG DIZAJNERA nominovani su:\nPRESEK DIZAJN STUDIO, Beograd\nZLATAN KLJUČ se dodeljuje dizajneru:\nPrethodni tekstBaumit i Kema – Ugradnja fasade sa oblogom od keramika ili kamena\nSledeći tekstMagic Floor d.o.o. – Mi stvaramo magiju po Vašoj želji\nRadijatori kao umetničko delo u kupatilu\nENMON savetuje: Kako izabrati nameštaj za kupatilo\nPlivajući akustični pod za ples\nACO Monoblock T – Linijsko odvodnjavanje tunela Straževica\nKako napraviti najbolji izbor? – Podovi u sportskim dvoranama\nIdealno ravan pod


Vip virtuelna prodavnica: Savršena kupovina, baš kao da ste u pravoj radnji\nKupovina budućnosti: Bili smo u prvoj virtuelnoj prodavnici\nIT Autor:Nevena Dimitrijević22. Maj. 202010:24 > 11:22\nJedva si se dovukao kući s posla, toliko si umoran od prevoza da nemaš snage ni za šta, posebno ne da se spremaš i opet ideš napolje. A planirao si da konačno kupiš nov telefon jer je krajnje vreme da se stari menja. I onda pomisliš kako bi bilo ideallno da se nekako teleportuješ u prodavnicu i očas posla sve završiš. Možda deluje nestvarno, ali i to je moguće. Od danas u Srbiji postoji prva virtuelna prodavnica.\nPrva virtuelna prodavnica na teritoriji Srbije, koju je kreirala kompanija Vip mobile, otvara svoja digitalna vrata u petak 22. maja u devet časova ujutru. Biće to potpuno novo inovativno iskustvo jer će korisnici moći da u realnom vremenu zavire u radnju, ali bez izlaska iz kuće, već preko računara i mobilnog telefona. Posebnu draž svemu daje to što vas, čim se upustite u istraživanje ovog noviteta, kroz interakciju uživo dočeka ljubazni prodavac. Mahnuće vam i lepo vas pozdraviti, s tim što on vas neće videti kao vi njega, pa se možete sasvim opustiti. Taj vaš lični savetnik kazaće vam sve što vas zanima – koje pripejd i postpejd pakete možete da odaberete, kako funkcioniše koji telefon, koju sve opremu možete da nabavite u Vip prodavnici, a pomoći će vam i da obavite onlajn kupovinu. Dakle, s njim ćete se sve fino dogovoriti, a par dana kasnije ono što ste pazarili stiže vam na željenu adresu – bilo da je to nov telefon, tablet, ugovor o novom broju i paketu, neka dodatna oprema…\nProcedura je vrlo jednostavna, a pogodnosti su razne. Kad na Vipovom sajtu pristupite onlajn prodavnici, unećete svoj broj telefona i nakon toga savetnik će vas kontaktirati putem jednosmernog video poziva. On će vam pomoći pri kupovini kao da ste zaista u Vip centru, a da se pritom niste ni mrdnuli s kauča. Potrebni su vam samo telefon, računar ili tablet, ukoliko želite bolji prikaz prodavnice i pristup internetu.\nStoga je Vip virtuelna prodavnica savršena kombinacija onlajn kupovine i odlaska na stvarno prodajno mesto. A do pre samo nekoliko godina delovalo je da je ovako nešto posve nezamislivo.\nNovu opciju Fejsbuka sad vidimo pre postavljanja statusa\n“Pre nekoliko dana Narodna banka Srbije je objavila da je onlajn kupovina u Srbiji 80 odsto veća nego u istom periodu prošle godine. Iako se čini da su nas nedavne okolnosti uvele u prisilnu digitalizaciju, verujem da smo već bili spremni da veliki deo obaveza i aktivnosti preselimo u digitalni svet. Ujedno, to je i logičan nastavak razvoja i unapređenja poslovanja kompanije Vip mobile, koje je od početka usmereno na tehnološke inovacije koje doprinose daljem razvoju digitalnog društva“ izjavio je Dejan Turk, generalni direktor Vip mobile i A1 Slovenija.\nIsta ponuda kao i u običnoj prodavnici\nPrva virtuelna prodavnica u našoj zemlji, dimenzija 50 kvadratnih metara, biće smeštena u biznis centru Navigator, korporacijskom sedištu kompanije Vip mobile i ponudiće korisnicima isti asortiman proizvoda koji se nalazi na svim Vip prodajnim mestima. U prodavnici će u svakom trenutku na raspolaganju biti tri prodavca, a radno vreme šopa će biti od devet časova ujutru do 21 sat uveče svakog radnog dana.


Vučić na Dan državnosti Srbije o EU, Kosovu i regionalnim odnosima\nU Srbiji je obeležen Dan državnosti - centralna proslava održana je u Orašcu, a tim povodom predsednik Srbije Aleksandar Vučić dobio je od predsednika Milorada Dodika najviši orden Republike Srpske. Vučić je održao i posebnu konferenciju za novinare, na kojoj je, između ostalog, govorio i o predstojećoj poseti Žan Kold Junkera Srbiji.\nZa desetak dana Beograd će posetiti predsednik Evropske komisije Žan Klod Junker, sa kojim će se razgovarati o Kosovu, izjavio je danas predsednik Srbije Aleksandar Vučić i izrazio uverenje da će uskoro biti nastavljen tehnički dijalog Beograda i Prištine u Briselu.\nNa konferenciji za novinare, Vučić je ocenio da je poseta Junkera veoma važna, jer posle dugo godina u Beograd dolazi predsednik Evropske komisije.\n"Naravno, opet će biti razgovora oko Kosova i, kao što rekoh, tu su visoke planine prepreka za dolaženje do rešenja. Nadam se da u Prištini razumeju da je za njih jednako lekovito i blagorodno da do rešenja dođemo, jer jedna strana svojom dobrom voljom nikakvo rešenje ne može sama da dostigne i postigne", izjavio je predsednik Srbije.\nZa kašnjenje potpisivanja Deklaracije o opstanku srpskog naroda, koja je pravljena zajedno sa Republikom Srpskom, Vučić je rekao da je krivica njegova. Kako je objasnio, zamolio je predsednika RS Milorada Dodika da se sa tim sačeka nekoliko nedelja.\n"Ne bih da idemo u skupštinsku proceduru, pa ni na Vladu, pre nego što se razgovara sa svim važnim političkim činiocima i u Srbiji. A želeo bih da dobijemo za papir koji bismo donosili širu međunarodnu podršku, a ne široku međunarodnu osudu", istakao je Vučić.\nGovoreći o poseti Hrvatskoj, Vučić je ocenio da je važno što se po prvi put vodio dijalog, a ne monolog i što sa srpske strane nije bilo izbegavanja odgovora. Prema njegovim rečima, važno je bilo da se pomogne srpskom narodu u Hrvatskoj i da se oni ohrabre, ali i da se vidi šta uraditi da se Hrvatima u Srbiji olakša život.\nRezultati razgovora u Zagrebu, dodao je Vučić, videće se za nekoliko meseci, tokom posete hrvatske predsednice Kolinde Grabar Kitarović Srbiji.


Mušaraf optužen za izdaju\nBivši predsednik Pakistana Pervez Mušaraf optužen za izdaju\nMušaraf je danas na sudu u Islamabadu izjavio da se „ne oseća krivim“ po bilo kojoj tački optužnice. Ukoliko bude proglašen krivim Mušaraf bi mogao da se suoči sa smrtnom kaznom.\nSpecijalni sud u Pakistanu podigao je optužnicu za izdaju u pet tačaka protiv bivšeg vojnog lidera Perveza Mušarafa, što je veliki korak napred za civilne vlasti u zemlji kojom je dugi niz godina dominirala vojska.\nU govoru održanom na sudu, Mušaraf je rekao da nije izdajnik i naglasio dostignuća u Pakistanu pod njegovom upravom.\nTo je drugi put da se Mušaraf pojavio u sudu od kako je proces počeo u decembru.\nNije jasno da li će se Mušaraf ponovo pojaviti na sudu, jer su njegovi advokati predali zahtev da se 70-godišnjem bivšem predsedniku dopusti da poseti svoju obolelu majku u Dubaiju. Medjutim, sud je stao na stanovište da vlada treba da odluči o tome da li bi trebalo ukinuti zabranu Mušarafu da putuje u inostranstvo.\nOptužnica za izdaju proističe iz odluke 2007. da se suspenduje ustav i proglasi vanredno stanje čime je Mušaraf pokušao da produži svoj mandat na položaju predsednika. Njegovi advokati tvrde da je on preduzeo taj korak po savetu tadašnjeg premijera i kabineta.


Etno Mreža | Supruga ambasadora SAD na izložbi Etno mreže\nSupruga ambasadora SAD na izložbi Etno mreže\n20. mar 2013.\nG-đa Sara Kirbi, supruga ambasadora SAD u Beogradu, Nj.E. Majkla Kirbija, posetila je izložbu Etno mreže „Pozdrav iz Srbije“ u Knez Mihailovoj ulici u Beogradu.\nKroz razgovor s predstavnicama kancelarije Etno mreže, kao i Upravnog i Savetodavnog odbora, g-đa Kirbi se upoznala s radom i rezultatima organizacije, kao i planovima za dalji razvoj organizacije i obezbeđivanje stalnog galerijskog prostora u Knez Mihailovoj.\nU okviru posete izložbi, predstavljeni su autentični proizvodi Etno mreže dok su predstavnice udruženja Miris zavičaja iz Bele Palanke demonstrirale tradicionalne tehnike izrade rukotvorina. G-đa Kirbi je izrazila zainteresovanost za učešće u daljim aktivnostima Etno mreže i podršku promociji organizacije u međunarodnoj zajednici u Srbiji.


POZNATO KAD POČINJE PRODAJA: Od 6. septembra možete doći do sezonske karte KK Crvena zvezda - Adresar Sporta\nHome - Košarka - POZNATO KAD POČINJE PRODAJA: Od 6. septembra možete doći do sezonske karte KK Crvena zvezda\nKOŠARKAŠKI klub Crvena zvezda objavio je datum početka prodaje sezonskih ulaznica.\nNavijači crveno-belih će do dragocenog papira moći da dođu počev od 6. septembra, a cena karata će biti objavljena naknadno.\n„Iza nas je možda i najteža sezona u istoriji Kluba i košarkaškog sporta. Počeli smo je bez publike i sa praznim tribinama, sa mnoštvom izazova, prepreka i teškoća. Završili smo je trijumfalno sa trofejima, novim iskustvom i uz veliku podršku sa tribina!\nCrvena zvezda nije Crvena zvezda bez podrške navijača i spremni smo da zajedno, bez obzira na otežavajuće okolnosti, uđemo u još jednu izazovnu sezonu – zajedno sa našim navijačima i prodajom sezonkih ulaznica. Budite uz Crvenu zvezdu i u narednoj evroligaškoj sezoni“, objavili su crveno-beli preko zvaničnog Tviter naloga kluba.\n„Pomoć navijača je nemerljiva i imaće još veći značaj u sledećoj sezoni. Oformili smo tim u skladu sa mogućnostima, ambicijama i jačini takmičenja. Mečeve ćemo igrati u ‘Areni’ i ‘Pioniru’, a prodaja karata obavljaće se isključivo na štandovima ispred sedišta kluba na Malom Kalemegdanu i putem naručivanja preko interneta. Svi detalji biće objavljeni uskoro. Budite uz Zvezdu i u narednoj evroligaškoj sezoni. Samo zajedno možemo do ciljeva koji su sada standard kluba“, zaključuje se u saopštenju.\nCrvena zvezda nije Crvena zvezda bez podrške navijača i spremni smo da zajedno, bez obzira na otežavajuće okolnosti, uđemo u još jednu izazovnu sezonu – zajedno sa našim navijačima i prodajom sezonkih ulaznica.\nBudite uz Crvenu zvezdu i u narednoj evroligaškoj sezoni! 🔴⚪ #kkcz — KK Crvena zvezda (@kkcrvenazvezda) August 24, 2021


Kako plavna područja mogu poboljšati kvalitet vode Dunava\nKako plavna područja mogu poboljšati kvalitet vode Dunava\nMeđunarodni projekat zemalja Dunavskog regiona\nIDES - Improving water quality in the Danube river and its tributaries by integrative floodplain management based on Ecosystem Services\nOd izvora do ušća u Crno more, Dunav prelazi put od preko 2.800 kilometara, protiče kroz deset zemalja i utiče na život više od 80 miliona ljudi. Reka i priobalna područja imaju mnogo uloga: koriste se za poljoprivrednu proizvodnju, služe za transport, proizvodnju električne energije, rekreaciju i zaštitu od poplava, rezervoari su vode za piće, staništa su za biljke i životinje itd. Mnoge od ovih i drugih uloga i zadataka se jednim imenom nazivaju ekosistemske usluge i sve ili utiču ili su pod uticajem kvaliteta vode Dunava. Postoji snažna veza ekosistemskih usluga i života ljudi, biljaka i životinja u slivu.\nKako plavna područja duž Dunava i ekosistemske usluge koje pružaju mogu doprineti poboljšanju kvaliteta vode u reci i kako različiti interesi mogu biti uzeti u obzir pri upravljanju ovim područjima i van nacionalnih granica?Odgovore na ova pitanja pokušaće da nađe konzorcijum pod vođstvom Katoličkog Univerziteta u Eichstaett-Ingolstadt, Nemačka, u okviru projekta IDES koji se finansira iz programa transnacionalne saradnje Dunav (fondovi ERDF i IPA ) i ima budžet od 1.951.170 evra. Period implementacije projekta je od 1. jula 2020. do 31. decembra 2022.\nProjektni partneri dolaze iz 25 institucija iz 10 zemalja Dunavskog regiona (Nemačka, Austrija, Rumunija, Mađarska, Slovačka, Bugarska, Srbija, Hrvatska i Moldavija). Partner u projektu iz Srbije je Poljoprivredni fakultet Univerziteta u Novom Sadu, a strateški partner je Pokrajinski zavod za zaštitu prirode, takođe iz Novog Sada. Projekat je zvanično pokrenut 8. septembra ove godine putem virtuelnog sastanka na kome su uz članove konzorcijuma učestvovali i najvažniji predstavnici zainteresovanih subjekata i (tzv. stejkholderi) iz svih partnerskih zemalja.\n"Cilj projekta je usvajanje i implementacija zajedničkog sveobuhvatnog pristupa u korišćenju ekosistemskih usluga za poboljšanje kvaliteta vode Dunava, što je pionirski poduhvat. To ćemo učiniti u tesnoj saradnji sa donosiocima odluka i upravljačima plavnih područja u pilot područjima u Austriji, Sloveniji, Mađarskoj, Srbiji i Rumuniji. Očekujemo da će se na taj način povećati razumevanje značaja brojnih ekosistemskih usluga, zajedničkih za zemlje u regionu, i njihovo uključivanje u buduće upravljačke strategije. " kaže dr Barbara Stammel, koordinator projekta.\nU okviru projekta će biti razvijen alat za podršku odlučivanju IDES koji će omogućiti ključnim nacionalnim akterima u oblasti upravljanja kvalitetom voda da identifikuju održive mere upravljanja multifunkcionalnim plavnim područjima, bez zanemarivanja potreba drugih sektora kao što su poljoprivreda, turizam, ekologija i dr.\nInovativni koncept upravljanja kvalitetom voda i IDES alat će biti testirani na radionicama sa stejkholderima u svih pet pilot područja, u Austriji, Sloveniji, Mađarskoj, Srbiji i Rumuniji, i biće razvijena zajednička strategija za operativno uključivanje ekosistemskih usluga u procese planiranja upravljačkih strategija sa ciljem poboljšanja kvaliteta voda u ovom delu dunavskog sliva.\nViše informacija o projektu može se naći na web sajtu projekta\nProf. dr Zorica Srđević\nna Poljoprivrednom fakultetu u Novom Sadu\n« VOJVOĐANSKE VESTI SA GEOGRAFSKIM POREKLOM O IZLOŽBI U PZZP\nDEVETI ORNITOFESTIVAL U ŠAMCU »


London: Očekujemo da Tramp nastavi politiku konfrontacije sa Rusijom @ Cafe.ba\nLondon: Očekujemo da Tramp nastavi politiku konfrontacije sa Rusijom Svijet\nIzvor: Sputnik 28.11.2016 u 19:29 h\nFOTO: YouTube Screenshot LONDON - Novoizabrani predsjednik SAD Donald Tramp trebalo bi da nastavi politiku konfrontacije sa Rusijom, a Velika Britanija to očekuje od nove američke administracije, izjavio je britanski ministar odbrane Majkl Falon.\nAfrici će trebati 1.000 aviona u narednih 20 godinaTramp ne dolazi na večeru sa novinarima(VIDEO) AUTOM IZGAZIO 28 MALE DJECE I LJUDI: Trešten pijan uletio „Trebalo bi razlikovati predizbornu retoriku od one koja se sprovodi u realnosti. U praksi se svaka američka administracija uvijek suprotstavljala Rusiji. Mi ne kažemo da ne treba voditi dijalog sa Rusijom, ali ne treba sa njom razgovarati kao sa jednakim partnerom“, rekao je on, a prenio BBC.\nPrema njegovim riječima, Britanija se ne boji da ostane u izolaciji nastavljajući da sprovodi kurs suprotstavljanja Rusiji. Falon je dodao i da nedavna odluka o razmještanju 150 britanskih vojnika u Poljskoj predstavlja deo plana suprotstavljanja Rusiji u njenom pokušaju da „testira“ NATO.


Odlaskom Trampa populisti u Evropi ostali bez svog "kuma"\nOdlaskom Trampa populisti u Evropi ostali bez svog „kuma“\nSvet Autor:Nova11. nov. 202011:36\nTokom izborne kampanje, kandidat demokrata Džozef Bajden vrlo je jasno dao do znanja kakav je njegov stav prema populističkim vladama istočne Evrope: „Vidite li šta se događa, od Belorusije, do Poljske ili Mađarske? Uspon totalitarnih režima u svetu. Naš predsednik podržava sve negativce ovog sveta“, rekao je Bajden odgovarajući na pitanja televizijske mreže ABC.\nČinjenica da on Lukašenka, Dudu i Orbana smešta u istu fijoku je šamar desničarskim populistima u Evropi. I upozorenje državama o kojima je reč, piše Dojče vele u analizi američkih izbora.\nŠta Bajdenova pobeda znači za Evropu\nTramp je izgubio, ali i dalje potresa Evropu\nJanez Janša Foto: EPA-EFE/FRANCISCO SECO / POOL\nU Varšavi su ostali diplomatski dvosmisleniji i čestitali Bajdenu na „uspešnoj predsedničkoj kampanji“.\n„Poljska želi da održi i ojača strateško partnerstvo na visokom nivou sa SAD“, napisao je predsednik Andžej Duda tokom vikenda. Trampov poraz za njega je udarac, između ostalog i zato što mu je svojevremeno poseta Beloj kući pomogla u kampanji. Duda se hvalio dobrim ličnim odnosom s američkim predsednikom.\n„Tramp predsednikovanje značilo je bezrezervnu podršku iz Vašingtona“, piše Peter Kreko iz budimpeštanskog Politikal kapital instituta. „Vlada Džoa Bajdena oštrije će reagovati protiv Mađarske, protiv demokratskog nazadovanja i korupcije, kada se radi o kineskim i ruskim investicijama, a što je Tramp uvek ignorisao“, dodao je on.\nDonald Tramp Foto:Tanjug/AP Photo/Czarek Sokolowski\nAnkete sprovedene tokom jeseni pokazale su da je Poljska bila jedina zemlja u Evropskoj uniji u kojoj je većina glasača pozitivno gledala na Trampa. Razlozi za tu naklonost su sledeći: Tramp je podržao Poljsku u vojnom natezanju s Rusijom i za to ubrao plodove iako je odluku o jačanju američkih trupa u zemlji doneo još Obama.\nUz to, Tramp se oštro protivio izgradnji gasovoda Severni tok 2, podržao je istočnoevropsku integraciju kroz „Inicijativu tri mora“ (CEE) i generalno se na njega gledalo kao na ideološki srodnu dušu. Uz to, Donald Tramp je bio je gotovo jedini spoljnopolitički prijatelj Poljske, države prilično izolovane unutar EU.\nJanša ponovo šokira: Na kritike zbog Trampa odgovorio fotkom\nPoranio: Janša čestitao Trampu pre zvaničnih rezultata\namerički izboriAndžej DudaDonald TrampJaroslav KačinjskiViktor Orban


I Bjelica napušta Crvenu zvezdu? - Sportske.net\nI Bjelica napušta Crvenu zvezdu?\nMilko Bjelica bi ubrzo mogao da napusti redove aktuelnog srpskog šampiona, može se zaključiti na osnovu pasusa na sajtu Crvene zvezde.\nNema vremena za tugovanje, Zvezda brzo reagovala, upotpunjen tim za Super ligu!Zvezda nije odustala od Evrolige, ovo je Čovićev plan! Sećate se šta je bilo sa Igokeom?Zvezda ostala bez titule, gubi i Partizan?Njemu je Zvezdin poraz naterao suze na oči'Dobrodošli u zemlju košarke' - Znate li posle koliko godina Srbija neće imati predstavnika u Evroligi?\nNakon što je Dilan Enis napustio klub sa Malog Kalemegdana, ekipu Dušana Alimpijevića mogao bi da napusti i Milko Bjelica.\n"Imajući u vidu da Milko Bjelica ima ugovor sa klubom do kraja sezone, u toku su razgovori sa njim oko njegovog statusa u klubu, s obzirom da je u poslednje vreme, neke važne utakmice za klub odigrao u neočekivano slaboj formi", navodi se na sajtu Crvene zvezde.\nU tim su već stigli Filip Čović kao zamena za Dilana Enisa i Aleksa Radanov, da li treba očekivati odlazak Bjelice?\nUglavnom, poraz od Budućnosti je očigledno uticao i na igrački sastav Crvene zvezde za Super ligu Srbije.


Predbonudbeni sastanak za izvođenje radova na dionici Vranduk – Vitalj - Ormanica\nU prostorijama JP Ceste FBiH održan je predponudbeni sastanak sa zainteresiranim ponuđačima za izvođenje radova na dionici Vranduk – Vitalj – Ormanica.\nRadionica o procjeni klimatskih rizika - Prilagođavanje rizicima od klimatskih promje...\nU okviru Projekta prilagođavanja rizicima od klimatskih promjena u upravljanju cestovnom mrežom u BiH, u prostorijama JP Ceste Federacije BiH d.o.o. Sarajevo održana je radionica na temu procjene klimatskih rizika.\nOtvaranje ponuda za rekonstrukciju tunela Crnaja na magistralnoj cesti M-17, dionica...\nSarajevo, 13. mart/ožujak 2018. Godine – JP Ceste Federacije BiH danas je organiziralo javno otvaranje ponuda za izvođenje radova rekonstrukcije tunela Crnaja na magistralnoj cesti M-17, dionica Konjic-Jablanica.\nJP Ceste Federacije BiH d.o.o. Sarajevo poziva sve zainteresirane subjekte, nevladine organizacije i stanovnike općine Ključ i naselja koja gravitiraju području namjeravane rehabilitacije mosta preko rijeke Sane, da uzmu uče&scaro...\nJP Ceste Federacije BiH d.o.o. Sarajevo poziva sve zainteresirane subjekte, nevladine organizacije i stanovnike općine Jajce i naselja koja gravitiraju području namjeravane rehabilitacije mosta preko rijeke Plive, da uzmu uče&scar...\nJP Ceste Federacije BiH d.o.o. Sarajevo poziva sve zainteresirane subjekte, nevladine organizacije i stanovnike općine Ilijaš i naselja koja gravitiraju području namjeravane rehabilitacije mosta preko rijeke Ljubine, da uzm...


Zanimljivosti dana : "Bager 288" je najveće bager vozilo na svetu\n"Bager 288" (Excavator 288) i zvanično je najveće vozilo (bager) na svetu.Nemačka kompanija “Krupp” ga je izradila davne 1978 godine i to za potrebe rudnika Rajnbraun...\nVozilo bager "Bager 288" (Excavator 288) je dugačak celih 220 metara i visok oko 96 metara!Ovaj bager je u mogućnosti da isporuči 240.000 tona uglja dnevno.!\nZa njegovo pokretanje potrebno je neverovatnih 16,5 megavata struje, a brzina kretanja je od dva do 10 metara u minutu. Širina gusenica vozila "Bager 288" je neverovatnih 4 metra ,a pokreće ga 12 gusenica ,radijus okretanja mu je 100 metara.\nTežina ove grdosije je ogromnih 13.500 tona što ga čini ujedno i najtežim vozilom na svetu! A za izradu najvećeg bagera na svetu bilo je potrebno 10 godina rada i utrošenih 100 miliona dolara!\n“Istorijsko” kretanje ove mašine koju pokreće dogodilo se 2001. godine, kada se premeštala od jednog do drugog površinskog kopa. Da kažemo samo ta da za njegovo upravljennje potrebno je 5 ljudi. Tada je put od 22 kilometra te 2001, preko polja i puteva bager je prevalio za duge tri nedelje.\nKako ovo najveće vozilo to jeste bager “Bager 288” nije mogao da zaobiđe prepreke, jer se kreće samo pravolinijski, radnici su morali da posipaju pesak preko asfaltiranih puteva i železničkih šina kako ih “ ovov gigantsko vozilo” ne bi uništio.\nTakođe, morali su da sklanjaju električne bandere i kablove kao i da sade posebnu vrstu trave na trasu kretanja kako bi se bager lakše kretao.\nI na kraju evo i video snimka pa pogledajte ovu grdosiju od vozila:\n13, okt 11\nMeksički arhitekti su dizajnirali neobičnu zgradu koja neće ići u visinu nego u…


Lopota smenjen, sledi Selivjorstov\nDatum kreiranja: nedelja, 03 avgust 2014 18:29\nVitalij Lopota je 1. avgusta odstranjen sa mesta predsednika Raketno-kosmičke korporacije (RKK) "Energija", kojom je rukovodio od 2007. Očekuje se takodje smena Aleksandra Selivjorstova, prvog čoveka Centra "Hruničev".\nRKK "Energija" je vodeća ruska kompanija u sferi razvoja kosmičkih aparata za misije ljudskih posada. Ona proizvode kosmičke brodove "Sajuz TMA-M", "Progres-M" i module za MKS. Takodje, RKK "Energija" radi na razvoju perspektivnog kosmičkog broda koji će krajem ove ili početkom sledeće decenije smeniti stari "Sajuz". Ova kompanija proizvode i naužno-istraživačke satellite, a vlasnik je i jedinog plovećeg kosmodroma - sistema "Morski start".\nSavet direktora "Energije" je pored toga doneo odluka da prvi čovek nedavno formirane Objedinjene raketno-kosmičke korporacije (ORKK) Igor Komarov od sada rukovodi Savetom RKK "Energija". Takodje, Vladimir Solncev, vršilac dužnosti direktora NPO "Energomaš", je imenovan za privremenog predsednika RKK "Energija". Poznat kao vodeća ruska kompanija u oblasti projektovanja raketnih motora na tečno gorivo, NPO "Energomaš" od 1974. funkcioniše pod okrlijem RKK "Energija". Nezvanično se saznaje da će Solncev najverovatnije biti naznačen za novog predsednika RKK "Energija", dok će funkcija generalnog konstruktora, koja je u vreme Lopote bila objedinjena sa njegovom fukcijom predsednika kompanije, od sada biti odvojena kategorija. U ORKK smatraju da je neophodno odvojiti tehničku od menadžerske funkcije i vratiti se starim, dobrim izvornim šemama kada je generalni ili glavni konstruktor bio ključna ličnost odgovorna za tehničku pripremljenost kosmičkih aparata.\nTeško je očekivati da će Lopota zadržati mesto generalnog konstruktora u RKK "Energija". Komarov je već saopštio da je Lopoti predložio da u ORRK radi kao njegov podpredsednik za tehnološki razvoj.\nKonačnu odluku o smeni Lopote trebaju da donesu akcionari korporacije na vanrednoj sednici početkom septembra.\nTo će biti formalnost, jer je sada već izvesno da se Lopota ne vraća na mesto prvog čoveka korporacije.\nTakodje, posle prelaska u čelnu fotelju RKK "Energija", Solncev će napusti mesto VD direktora NPO "Energomaš". Na to mesto će biti imenovan neko drugi.\nIstog dana kada je u ORKK objavljeno o smeni Lopote, nezvanično je procurila vest da će u Vladi Rusije početkom septembra biti predstavljen program ozdravljenja Centra Hruničeva, kompanije koja proizvodi rakete-nosače "Proton" i "Angara".\nPosle neuspeha još jednog "Protona" u maju 2014, kada je izgubljen ruski telekomunikacioni satelit "Ekspres", stpljenje Kremlja sa serijom neuspeha u "Hruničevu" došlo je kraju. Uprkos uspešnom lansiranju prve "Angare" početkom jula i planovima da teška "Angara A5" poleti u decembru ove godine. Dmitrij Rogozin je posle majskog neuspeha "Protona" imao vrlo težak sastanak za rukovodstvom "Hruničeva". Tada je izjavio ono što svi vrlo dobro znaju, da u "Hruničevu" postoji kriza sistema upravljanja. Tada je takodje izjavio da će država pomoći, jer je "Hruničev" od strateškog značaja za Rusiju.\nU ovoj kompaniji se pored raketa-nosača grade i pojedini moduli za MKS, uključujući i Laboratorijski modul MLM "Nauka" koji je trebao da bude spojen sa MKS prošle godine., Medjutim, kada je modul iz "Hruničeva" prebačen u RKK "Energija" gde su trebali da budu ugradjeni njegovi sistemi upravljanja i naučna oprema, ustanovljeno je da pogonske magistrale modula nisu ispravne. Modul je vraćen natrag njegovom proizvodjaču gde sada maltene mora sve iznova da se odradi, jer da bi pogonski sistemi bili zamenjeni modul treba da bude razmontiran. Zbog ovih problema, lansiranje MLM "Nauka" se sada ne očekuje pre 2017, što je, pored nekoliko velikih neuspeha sa lansiranjem RN "Protona" i nimalo sjajne ekonomske situacije u organizaciji uticalo na odluku Kremlja da se umeša.\nNa revitalizaciji Centra radi se paralelno u "Roskosmosu" i ORKK, ali skupa da delom rukovodstva "Hruničeva" koje je sklono radikalnim reformama. Tamo, kažu ima dosta onih na visokim pozicijama koji ne žele velike promene. Po svemu sudeći, njihovo vreme prolazi. Očekuje se da uskoro biti smenjen generalni direKtor Centra "Hruničev" Aleksandar Selivjorstov. Nije isključeno da na njegovo mesto bude postavljen Andrej Kalinovski, bivši predsednika kompanije "Gradjanski avioni Suhoja" (GSS), koja proizvodi avione Superjet-100. Pored njega, spominje se takodje ime bivšeg generalnog direktora i generalnog konstruktora "Hruničeva" Aleksandra Medvedeva.\nSmene čelnih ljudi dve vodeće ruske raketno-kosmičke kompanije nastavak je velikih reformi koje su započele formiranjem ORKK čiji je zadatak da projektovanje, proizvodnju i testiranje raketno-kosmičke tehnike podigne na najveći mogući nivo. "Velika seča" je započela pre nekoliko meseci kada je smenjen direktor Centra za pripremu kosmonauta Sergej Krikaljov, rekorder medju ruskim kosmonuatima po broju kosmičkih letova. Na njegovo mesto postavljen je takodje bivši kosmonaut Jurij Lončakov, dok Krikaljov sada u ORKK rukovodi planiranjem strategija razvoja ruske kosmonautike sa ljudskim posadama.\nRuska raketno-kosmička industrija vapi za velikim, kardinalnim reformama.\nNjoj su potrebni novi ljudi, nove ideje, ljudi koji će Rusiju vratiti tamo gde joj je mesto - na vodećim pozicijama medju državama koje se bave osvajanjem kosmosa.


Tag / Skot Keli / Vesti online\nVratio se posle 6 meseci u svemiru: Imam osećaj da mi koža gori!\nPosle 340 dana koje je proveo u svemiru, britanski astronaut Skot Keli se vratio kući, a jedan od razloga njegovog odlaska bili su testovi u okviru kojih su simulirani uslovi sa kojima bi se ljudska...\nVratio se iz svemira viši od svog brata blizanca\nAstronaut Skot Keli vratio se u sredu iz misije u svemiru, gde je proveo 340 dana. Kada je konačno stigao na Zemlju primetio je da je njegovo telo doživelo značajne promene. Tako su pre ove misije...\nŠta astronautima najviše nedostaje u svemiru?\nAstronaut Skot Keli proveo je godinu dana u svemiru, a za sve to vreme, najviše su mu nedostajale meteorološke pojave.\nFOTO: Ovo je prvi cvet u kosmosu\nAstronaut Skot Keli postigao je veliki uspeh. Uspeo je da odgaji cvet na Međunarodnoj svemirskoj stanici. Narandžasta cinija, koja može da se pronađe u jugozapadnoj Americi, može od sada da se...\nVIDEO: Fantastična igra boja u svemiru\nAstronaut Skot Keli snimio je fantastičan video na kojem se vide polarna svetlost i izlazak Sunca.\nAmerikanac i Rus idu zajedno u svemir